
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 975 


ΑΠΟΦΑΣΕΙ Σ 

Αριθμ. 31135 οικ. Φ.109.1 

Διάρθρωση και αρμοδιότητες του Αρχηγείου Πυρο¬ 
σβεστικού Σώματος. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Της παρ. 2 του άρθρου 11 του ν. 1481/1984 «Ορ¬ 
γανισμός Υπουργείου Δημόσιας Τάξης» (Α' 152), όπως 
το άρθρο αυτό αντικαταστάθηκε από την παρ. 1 του 
άρθρου 1 του ν. 1590/1986 (Α' 49). 

β. Του άρθρου 28 παρ. 1 του ν. 2800/2000 «Αναδιάρθρωση 
Υπηρεσιών Υπουργείου Δημόσιας Τάξης, σύσταση Αρχη¬ 
γείου Ελληνικής Αστυνομίας και άλλες διατάξεις» (Α' 41). 

γ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (Α' 98). 

δ. Του π.δ. 39/2006 «Κατάργηση μιας θέσης Υπαρχη- 
γού του Πυροσβεστικού Σώματος, σύσταση οργανικών 
θέσεων Ανωτάτων Αξιωματικών, αναδιάρθρωση του 
Αρχηγείου και άλλες ρυθμίσεις» (Α' 42). 

2. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

3. Την ανάγκη αναδιάρθρωσης του Αρχηγείου Πυρο¬ 
σβεστικού Σώματος, αποφασίζουμε: 

ΚΕΦΑΛΑΙΟ Α' 

ΔΙΑΡΘΡΩΣΗ - ΓΕΝΙΚΕΣ ΑΡΜΟΔΙΟΤΗΤΕΣ ΟΡΓΑΝΩΝ 
Άρθρο 1 

Έδρα - Αποστολή - Γ ενική διάρθρωση του Αρχηγείου 

1. Το Αρχηγείο Πυροσβεστικού Σώματος (Α.Π.Σ.) έχει 
έδρα την πρωτεύουσα του Κράτους και είναι ανώτα¬ 
τη επιτελική υπηρεσία, με την οποία ο Αρχηγός ασκεί 
τη διοίκηση του Σώματος. Το Αρχηγείο επικουρεί τον 
Υπουργό Δημόσιας Τάξης στην άσκηση των αρμοδι¬ 
οτήτων του και αποτελεί την προϊσταμένη αρχή των 
Κεντρικών και Περιφερειακών Υπηρεσιών που συγκρο¬ 
τούν το Πυροσβεστικό Σώμα. Το έργο του Αρχηγείου 
συνίσταται στη μέριμνα για την εκπλήρωση της απο¬ 
στολής του Σώματος, στα πλαίσια της πολιτικής του 
Υπουργείου Δημόσιας Τάξης και προς το σκοπό αυτόν 
προγραμματίζει, κατευθύνει, παρακολουθεί, εποπτεύει 

και ελέγχει τη δράση των Υπηρεσιών του και εξασφα¬ 
λίζει τις αναγκαίες προϋποθέσεις για την άσκηση των 
αρμοδιοτήτων του. 

2. Το Αρχηγείο Πυροσβεστικού Σώματος συγκροτείται 
από: 

α. Το Γραφείο Αρχηγού. 

β. Το Γραφείο Υπαρχηγού. 

γ. Το Γ ραφείο Προϊσταμένου Επιτελείου. 

3. Το Αρχηγείο Πυροσβεστικού Σώματος αποτελεί 
ενιαία αυτοτελή Υπηρεσία και διαρθρώνεται στους εξής 
κλάδους: 

α. Α' Κλάδος Πυροσβεστικών Επιχειρήσεων 
β. Β' Κλάδος Διοικητικής Υποστήριξης 

4. Ο Α' Κλάδος Πυροσβεστικών Επιχειρήσεων χειρίζε¬ 
ται τα θέματα πυρόσβεσης, δασοπυρόσβεσης, διάσωσης, 
εναέριων μέσων και της προληπτικής πυροπροστασίας 
και διαρθρώνεται στις εξής Διευθύνσεις: 

α. Διεύθυνση Πυρόσβεσης-Διάσωσης 
β. Διεύθυνση Δασοπυρόσβεσης 
γ. Διεύθυνση Εναέριων Μέσων 
δ. Διεύθυνση Προληπτικής Πυροπροστασίας 

5. Ο Β' Κλάδος Διοικητικής Υποστήριξης χειρίζεται 
τα θέματα πρόσληψης, εκπαίδευσης, πειθαρχίας και εν 
γένει υπηρεσιακής κατάστασης του προσωπικού, οργά¬ 
νωσης και λειτουργίας των Υπηρεσιών του Σώματος, 
κατάρτισης, ερμηνείας και παρακολούθησης της νομο¬ 
θεσίας, άσκησης των δημοσίων και διεθνών σχέσεων, 
υλικοτεχνικού και μηχανολογικού εξοπλισμού, στέγασης 
των Υπηρεσιών, πληροφορικής και επικοινωνιών. Επίσης 
χειρίζεται θέματα σύνταξης και εκτέλεσης του προϋ¬ 
πολογισμού, προμηθειών και άλλων οικονομικών υπο¬ 
θέσεων, ασφαλιστικά, κατευθύνει και ελέγχει το έργο 
των Υπηρεσιών στα θέματα αυτά και διαρθρώνεται στις 
εξής Διευθύνσεις: 

α. Διεύθυνση Προσωπικού 

β. Διεύθυνση Οργάνωσης-Νομοθεσίας 

γ. Διεύθυνση Εκπαίδευσης 

δ. Διεύθυνση Πληροφορικής-Επικοινωνιών 

ε. Διεύθυνση Τεχνικών 

στ. Διεύθυνση Οικονομικών 

6. Οι Κλάδοι του Αρχηγείου είναι μεταξύ τους ισότιμοι. 
Ισότιμες μεταξύ τους είναι και οι Διευθύνσεις των Κλά¬ 
δων, καθώς και τα Τμήματα στα οποία διαρθρώνονται 
οι Διευθύνσεις. 

7. Τους Κλάδους καθοδηγεί, συντονίζει, εποπτεύει και 
ελέγχει ο Προϊστάμενος Επιτελείου του Αρχηγείου. 

Αρθρο 2 
Αρχηγός 

1. Ο Αρχηγός του Πυροσβεστικού Σώματος ασκεί τη 
διοίκηση του Σώματος και είναι υπεύθυνος έναντι του 
Υπουργού Δημόσιας Τάξης για την άσκηση των καθη¬ 
κόντων του. Προΐσταται του Αρχηγείου Πυροσβεστικού 
Σώματος και ιδίως: 

α. Προγραμματίζει, κατευθύνει, παρακολουθεί και 
ελέγχει τη δράση των Υπηρεσιών του Σώματος για 
την εκπλήρωση της αποστολής τους. 

β. Αποφασίζει για την οργάνωση, τη λειτουργία, τη 
στελέχωση και τον εξοπλισμό των Υπηρεσιών και κα¬ 
θορίζει μεθόδους και διαδικασίες δράσης τους. 

γ. Ελέγχει το προσωπικό και ασκεί την πειθαρχική 
εξουσία. 

δ. Μεριμνά για την ανύψωση του ηθικού, τη βελτίωση 
των συνθηκών διαβίωσης και της οικονομικής κατάστα¬ 
σης, καθώς και για την αναβάθμιση του επαγγελματικού 
και κοινωνικού κύρους του προσωπικού του Σώματος. 

ε. Εκδίδει κανονιστικές διαταγές με τις οποίες παρέ¬ 
χονται πάγιες οδηγίες ή καθορίζονται διαδικασίες για 
το χειρισμό των υπηρεσιακών θεμάτων, με βάση τις 
υπάρχουσες διατάξεις. 

στ. Αλληλογραφεί απευθείας με όλες τις Αρχές του 
κράτους. 

ζ. Εγκρίνει τη χορήγηση των αδειών του Υπαρχηγού, 
των Γ ενικών Επιθεωρητών και του Προϊσταμένου Επι¬ 
τελείου Αρχηγείου Πυροσβεστικού Σώματος. 

η. Τοποθετεί με απόφασή του τον Προϊστάμενο Επι¬ 
τελείου του Αρχηγείου Πυροσβεστικού Σώματος καθώς 
και τους Προϊσταμένους των Κλάδων αυτού. 

2. Ο Αρχηγός του Πυροσβεστικού Σώματος ασκεί και 
κάθε άλλη αρμοδιότητα που ανατίθεται σ’ αυτόν από 
την ισχύουσα για το Πυροσβεστικό Σώμα και το προ¬ 
σωπικό του νομοθεσία ή από ειδικές διατάξεις. 

3. Ο Αρχηγός του Πυροσβεστικού Σώματος ασκεί τις 
ως άνω προβλεπόμενες αρμοδιότητες καθώς και εκεί¬ 
νες που του έχει μεταβιβάσει ο Υπουργός Δημόσιας 
Τάξης, έχοντας άμεσους συμβούλους και συνεργάτες 
τον Υπαρχηγό, τους Γ ενικούς Επιθεωρητές και τον Προ¬ 
ϊστάμενο Επιτελείου Αρχηγείου. 

4. Όταν ο Αρχηγός βρίσκεται στο εξωτερικό ή κατ’ άλλον 
τρόπο κωλύεται να ασκήσει τα καθήκοντά του ή δεν υπάρ¬ 
χει, αναπληρώνεται, ύστερα από απόφαση του Υπουργού 
Δημόσιας Τάξης, από τον Υπαρχηγό και μόνο για τη δια¬ 
χείριση τρεχούσης φύσεως υπηρεσιακά θέματα. 

Αρθρο 3 

Γ ραφείο Αρχηγού - Υπασπιστής 

1. Το Γραφείο Αρχηγού εξασφαλίζει τη γραμματεια¬ 
κή εξυπηρέτηση του Αρχηγού και την επικοινωνία του 
με τις Υπηρεσίες και τους πολίτες. Του Γραφείου αυ¬ 
τού, που στελεχώνεται από το αναγκαίο πυροσβεστικό 
προσωπικό, προΐσταται ο Υπασπιστής του Αρχηγού, ο 
οποίος ορίζεται με διαταγή του. 

2. Υπασπιστής του Αρχηγού ορίζεται ένας από τους 
υπηρετούντες στο Αρχηγείο Αξιωματικούς Γενικών Υπη¬ 
ρεσιών και έχει τα ακόλουθα κυρίως καθήκοντα: 

α. Παραλαμβάνει την προοριζόμενη για τον Αρχηγό 
υπηρεσιακή και προσωπική αλληλογραφία. 

β. Κανονίζει τις ενώπιον του Αρχηγού παρουσιάσεις 
του πυροσβεστικού και πολιτικού προσωπικού του Σώ¬ 
ματος και τις επισκέψεις ιδιωτών. 


γ. Τηρεί ενήμερο τον Αρχηγό για τις γενόμενες προ¬ 
σκλήσεις, για τις οφειλόμενες επισκέψεις, παρουσιάσεις 
και παραστάσεις αυτού. 

δ. Εξασφαλίζει την τηλεφωνική επικοινωνία του Αρχη¬ 
γού με τις διάφορες Αρχές, Υπηρεσίες και ιδιώτες. 

ε. Συνοδεύει τον Αρχηγό, κατά τις εξόδους του, σε 
επιθεωρήσεις Υπηρεσιών, στις επίσημες τελετές και 
λοιπές εκδηλώσεις ή όπου αλλού κριθεί σκόπιμο, εφό¬ 
σον διαταχθεί. 

στ. Φροντίζει για την έγκαιρη έκδοση των Ημερήσιων 
Διαταγών του Αρχηγού και διαβιβάζει ειδικές εντολές 
και οδηγίες του Αρχηγού προς τις Υπηρεσίες. 

ζ. Μεριμνά για τον προγραμματισμό, την οργάνωση και 
την πραγματοποίηση υπό τον Αρχηγό, των συσκέψεων 
με υπηρεσιακούς και άλλους παράγοντες, 
η. Τηρεί το απόρρητο πρωτόκολλο του Αρχηγού. 

3. Τον Υπασπιστή απόντα ή κωλυόμενο αναπληρώνει 
προσωρινά ένας από τους υπηρετούντες στο Αρχηγείο 
Αξιωματικούς, που ορίζεται με διαταγή του Αρχηγού. 

Αρθρο 4 
Υπαρχηγός 

1. Ο Υπαρχηγός του Πυροσβεστικού Σώματος είναι 
άμεσος βοηθός του Αρχηγού και έχει τις ακόλουθες 
κυρίως αρμοδιότητες: 

α. Ενημερώνει τον Αρχηγό συνεχώς για τη λειτουργία 
και την απόδοση όλων των Υπηρεσιών του Πυροσβε¬ 
στικού Σώματος. 

β. Υπογράφει «Με εντολή Υπουργού» ή «Με εντολή 
Αρχηγού» αποφάσεις, έγγραφα, εντολές και άλλες πρά¬ 
ξεις που έχουν μεταβιβασθεί σ’ αυτόν με απόφαση του 
Υπουργού Δημόσιας Τάξης. 

γ. Γνωματεύει επί των εισηγήσεων και προτάσεων που 
υποβάλλονται στον Αρχηγό του Σώματος. 

δ.Έχει τον έλεγχο και την εποπτεία των εξής Υπηρε¬ 
σιών του Πυροσβεστικού Σώματος: 1) του Συντονιστικού 
Επιχειρησιακού Κέντρου Υπηρεσιών Πυροσβεστικού Σώ¬ 
ματος «199 Σ.Ε.Κ.Υ.Π.Σ», 2) της Πυροσβεστικής Ακαδη¬ 
μίας, 3) της Διαχείρισης Πυροσβεστικού Υλικού, 4) της 
Διαχείρισης Χρηματικού, 5) της Υπηρεσίας Εναέριων 
Μέσων (Υ.Ε.Μ.Π.Σ), 6) της Υγειονομικής Υπηρεσίας, 7) 
της Διεύθυνσης Αντιμετώπισης Εγκλημάτων Εμπρησμού 
(Δ.Α.Ε.Ε) και 8) της Οικονομικής Επιθεώρησης. 

ε. Εγκρίνει τη χορήγηση των αδειών στους Διοικητές 
ή Προϊσταμένους των Υπηρεσιών που ελέγχει και επο¬ 
πτεύει, καθώς και στους Διοικητές των Περιφερειακών 
Διοικήσεων Πυροσβεστικών Υπηρεσιών και στους Διευ¬ 
θυντές των Ασφαλιστικών Ταμείων. 

2. Ο Υπαρχηγός του Πυροσβεστικού Σώματος ασκεί 
και κάθε άλλη αρμοδιότητα που ανατίθεται σ’ αυτόν από 
την ισχύουσα για το Πυροσβεστικό Σώμα νομοθεσία ή 
από ειδικές διατάξεις. 

Αρθρο 5 

Γ ραφείο Υπαρχηγού - Υπασπιστής 

1. Το Γραφείο Υπαρχηγού εξασφαλίζει τη γραμματει¬ 
ακή εξυπηρέτηση του Υπαρχηγού και την επικοινωνία 
του με τις Υπηρεσίες και τους πολίτες. 

2. Του Γ ραφείου Υπαρχηγού προΐσταται ο Υπασπιστής. 
Ως Υπασπιστής του Υπαρχηγού ορίζεται με διαταγή του 
Αρχηγού, ύστερα από πρόταση του Υπαρχηγού, Αξιωμα¬ 
τικός Γενικών Υπηρεσιών, που υπηρετεί στο Αρχηγείο 
Πυροσβεστικού Σώματος. 

3. Τα καθήκοντα του Υπασπιστή του Υπαρχηγού είναι 
αντίστοιχα με εκείνα του Υπασπιστή του Αρχηγού και 
αφορούν τη λειτουργία του Γραφείου του Υπαρχηγού. 

Άρθρο 6 

Προϊστάμενος Επιτελείου Αρχηγείου 

1. Προϊστάμενος Επιτελείου του Αρχηγείου Πυροσβε¬ 
στικού Σώματος ορίζεται με απόφαση του Αρχηγού, 
Υποστράτηγος Γ ενικών Υπηρεσιών. Είναι άμεσος βοηθός 
του Αρχηγού και Υπαρχηγού και είναι πάντοτε ενήμερος 
για τις αντιλήψεις του Αρχηγού και του Υπαρχηγού για 
την πορεία όλων των υπηρεσιακών ζητημάτων. 

2. Ο Προϊστάμενος Επιτελείου του Αρχηγείου Πυρο¬ 
σβεστικού Σώματος έχει τις ακόλουθες κυρίως αρμο¬ 
διότητες: 

α. Καθοδηγεί, συντονίζει, εποπτεύει και ελέγχει τους 
Κλάδους του Αρχηγείου και είναι υπεύθυνος απέναντι 
στην Ηγεσία του Σώματος για κάθε ζήτημα που βρίσκε¬ 
ται στον κύκλο των αρμοδιοτήτων του. 

β. Προβλέπει ή διαπιστώνει τις ανάγκες και τα προ¬ 
βλήματα που αφορούν την ειδικότερη αποστολή των 
Κλάδων του Αρχηγείου και μεριμνά για την αντιμετώ¬ 
πισή τους. 

γ. Εισηγείται τα σχέδια και τα προγράμματα δραστη¬ 
ριοτήτων του Αρχηγείου Πυροσβεστικού Σώματος. 

δ. Είναι υπεύθυνος για την εκτέλεση των εργασιών 
των Κλάδων του Αρχηγείου, για την υλοποίηση των 
προγραμμάτων και την εκπλήρωση της αποστολής 
τους. 

ε. Διατάσσει την ενέργεια ερευνών, μελετών και εργα¬ 
σιών για θέματα μείζονος σπουδαιότητας και συγκροτεί 
προς τούτο σχετικές Επιτροπές. 

στ. Εγκρίνει τη χορήγηση αδειών του πυροσβεστι¬ 
κού και πολιτικού προσωπικού που υπηρετεί στο Αρ¬ 
χηγείο. 

ζ. Έχει σε ότι αφορά το πυροσβεστικό και πολιτικό 
που υπηρετεί στο Αρχηγείο, όλα τα δικαιώματα και τις 
υποχρεώσεις που έχουν και οι Διοικητές των Περιφε¬ 
ρειακών Υπηρεσιών του Σώματος. 

η. Τοποθετεί, ύστερα από έγκριση του Αρχηγού, τους 
αξιωματικούς και το λοιπό πυροσβεστικό και πολιτικό 
προσωπικό, ανάλογα με την προσωπικότητα, ειδικότητα 
και ικανότητα, στους Κλάδους, Διευθύνσεις και Τμήματα 
του Αρχηγείου 

θ. Υπογράφει «Με εντολή Υπουργού» ή «Με εντολή 
Αρχηγού» έγγραφα ή άλλες πράξεις, οι οποίες του 
έχουν μεταβιβασθεί με απόφαση του Υπουργού Δη¬ 
μόσιας Τάξης. 

ι. Λαμβάνει γνώση της εισερχόμενης αλληλογραφίας, 
κατανέμει αυτή στους Κλάδους του Αρχηγείου δια της 
Γραμματείας και εισηγείται στην Ηγεσία τα έγγραφα 
ειδικής σπουδαιότητας. Μεριμνά για την ταχεία διεκ¬ 
περαίωση της αλληλογραφίας και παρακολουθεί να 
ενεργείται αυτή, σύμφωνα με το υπηρεσιακό πνεύμα, 
τους νόμους και τις ισχύουσες διαταγές και παρέχει 
προς την κατεύθυνση αυτή οδηγίες στους Προϊστάμε¬ 
νους των Κλάδων του Αρχηγείου. 

ια. Προσυπογράφει όλη την αλληλογραφία που προ¬ 
σκομίζεται για υπογραφή από τον Υπαρχηγό, Αρχηγό, 
Γενικό Γραμματέα και Υπουργό Δημόσιας Τάξης εκφέ- 
ροντας γραπτά τη γνώμη του. 
ιβ. Ελέγχει και εποπτεύει το Πυροσβεστικό Μουσείο, 
ιγ. Ορίζει το πυροσβεστικό προσωπικό στην υπηρεσία 


του Επόπτη Ασφαλείας του Αρχηγείου Πυροσβεστικού 
Σώματος. 

ιδ. Υπογράφει το υπηρεσιακό δελτίο ταυτότητας όλου 
του πυροσβεστικού προσωπικού του Σώματος. 

ιε. Εγκρίνει τη συμμετοχή της Μουσικής Μπάντας σε 
διάφορες εκδηλώσεις. 

3. Ο Προϊστάμενος Επιτελείου του Αρχηγείου ασκεί 
και κάθε άλλη αρμοδιότητα που ανατίθεται σ’ αυτόν από 
την ισχύουσα για το Πυροσβεστικό Σώμα νομοθεσία ή 
από ειδικές διατάξεις. Έχει επίσης για το προσωπικό 
του Αρχηγείου, τα δικαιώματα και τις υποχρεώσεις που 
προβλέπονται από τον Κανονισμό Εσωτερικής Υπηρε¬ 
σίας του Σώματος (π.δ. 210/1992, Α' 99) και την ισχύου- 
σα για το Πυροσβεστικό Σώμα και το προσωπικό του 
νομοθεσία, για το Διοικητή Περιφερειακής Διοίκησης 
Πυροσβεστικών Υπηρεσιών. 

4. Ο Προϊστάμενος Επιτελείου του Αρχηγείου διατηρεί 
δικό του πρωτόκολλο εισερχόμενης και εξερχόμενης 
αλληλογραφίας της αρμοδιότητάς του και τηρεί βιβλία 
Ημερήσιων Διαταγών Αξιωματικών και κατωτέρων υπαλ¬ 
λήλων του Αρχηγείου, καθώς και κάθε άλλο Βιβλίο που 
κρίνεται απαραίτητο και προβλέπεται από την ισχύουσα 
νομοθεσία και τις σχετικές διαταγές του Αρχηγείου. 

5. Σε περίπτωση κωλύματος ή απουσίας αναπληρώνε¬ 
ται από τον αρχαιότερο από τους Προϊσταμένους των 
Κλάδων του Αρχηγείου. 

Αρθρο 7 

Υπασπιστής Προϊσταμένου Επιτελείου 

1. Υπασπιστής του Προϊσταμένου Επιτελείου του Αρ¬ 
χηγείου ορίζεται με διαταγή του Αρχηγού, ύστερα από 
πρόταση του Προϊσταμένου Επιτελείου του Αρχηγείου, 
Αξιωματικός Γενικών Υπηρεσιών, που υπηρετεί σε αυτό. 

2. Ο Υπασπιστής εκτελεί τα προβλεπόμενα από την 
παρ. 2 του άρθρου 3 καθήκοντα, αναφορικά με τη λει¬ 
τουργία του Γ ραφείου του Προϊσταμένου Επιτελείου. 

Άρθρο 8 

Γραμματεία Προϊσταμένου Επιτελείου 

1. Η Γ ραμματεία του Προϊσταμένου Επιτελείου Αρχη¬ 
γείου διαρθρώνεται στα εξής γραφεία: 

α. Γ ραμματείας 

β. Διαχείρισης Υλικού 

γ. Κίνησης 

2. Το Γ ραφείο Γ ραμματείας έχει σαν αρμοδιότητα τη 
γραμματειακή εξυπηρέτηση του Προϊσταμένου του Επι¬ 
τελείου Αρχηγείου και γενικότερα του προσωπικού του 
Αρχηγείου. Προϊστάμενος αυτού ορίζεται, με απόφαση 
του Προϊσταμένου Επιτελείου Αρχηγείου, Αξιωματικός 
που υπηρετεί σ’ αυτό. Ο Προϊστάμενος του Γ ραφείου 
Γ ραμματείας έχει τα εξής ειδικότερα καθήκοντα: 

α. Μεριμνά για την υλοποίηση των εντολών που του 
απευθύνει ο Προϊστάμενος Επιτελείου και ενημερώνει 
αυτόν, σχετικά με την πορεία τους. 

β. Μεριμνά για την κοινοποίηση στο προσωπικό του 
Αρχηγείου, των διαταγών και λοιπών εγγράφων που 
το αφορούν. 

γ. Είναι υπεύθυνος για την έγκαιρη και σχολαστική 
καθαριότητα των γραφείων και των λοιπών χώρων του 
Αρχηγείου επιβλέποντας για το σκοπό αυτό το πολιτικό 
προσωπικό καθαριότητας. 

δ. Τηρεί τα απαραίτητα Βιβλία και διατηρεί πάντα 
ενημερωμένο πίνακα με όλο το προσωπικό του Αρχή- 

γείου, στον οποίο φαίνεται η υπηρεσία που εκτελεί, η 
διεύθυνση κατοικίας του, τα τηλέφωνά του και όποια 
άλλα στοιχεία κρίνονται απαραίτητα. 

ε. Διεξάγει όλη την αλληλογραφία που προβλέπεται 
από τις κείμενες διατάξεις και αφορά το προσωπικό 
του Αρχηγείου. 

3. Το Γραφείο Διαχείρισης Υλικού έχει σαν αρμοδι¬ 
ότητα την εξυπηρέτηση των αναγκών του Αρχηγείου 
σε υλικά και μέσα. Ως διαχειριστής Υλικού ορίζεται με 
απόφαση του Προϊσταμένου Επιτελείου Αρχηγείου σύμ¬ 
φωνα με τις ισχύουσες σχετικές διατάξεις, κατώτερος 
Αξιωματικός ή Πυρονόμος που υπηρετεί στο Αρχηγείο 
Πυροσβεστικού Σώματος. Ο Διαχειριστής Υλικού έχει τα 
καθήκοντα που ορίζονται γι’ αυτόν από τον Κανονισμό 
Εσωτερικής Υπηρεσίας Πυροσβεστικού Σώματος και τις 
σχετικές διαταγές του Αρχηγείου. 

4. Το Γραφείο Κίνησης είναι αρμόδιο για τη φροντίδα 
για τη καλή κατάσταση των υπηρεσιακών οχημάτων που 
εξυπηρετούν τις ανάγκες του Αρχηγείου Πυροσβεστικού 
Σώματος και των υπαγομένων σ’ αυτό Ειδικών Υπηρεσιών 
που δεν διαθέτουν αντίστοιχο Γ ραφείο καθώς και για την 
εκπαίδευση και καταλληλότητα των οδηγών. Ως προϊ¬ 
στάμενος του Γ ραφείου Κίνησης ορίζεται, με απόφαση 
του Προϊσταμένου Επιτελείου Αρχηγείου, σύμφωνα με τις 
ισχύουσες σχετικές διατάξεις, Αξιωματικός, Πυρονόμος 
ή Υπαξιωματικός που υπηρετεί στο Αρχηγείο Πυροσβε¬ 
στικού Σώματος. Ο Προϊστάμενος του Γ ραφείου Κίνησης 
έχει τα καθήκοντα που ορίζονται γι’ αυτόν από τον Κα¬ 
νονισμό Εσωτερικής Υπηρεσίας Πυροσβεστικού Σώματος 
και τις σχετικές διαταγές του Αρχηγείου. 

5. Ο Προϊστάμενος του Γραφείου Γραμματείας έχει 
τη γενική εποπτεία και έλεγχο και των τριών Γ ραφείων 
που υπάγονται στη Γραμματεία Προϊσταμένου Επιτελεί¬ 
ου και ευθύνεται για την εύρυθμη και αποτελεσματική 
τους λειτουργία. 

Άρθρο 9 

Προϊστάμενοι Κλάδων 

1. Προϊστάμενοι των Κλάδων του Αρχηγείου ορίζο¬ 
νται με απόφαση του Αρχηγού, Αρχιπύραρχοι Γ ενικών 
Υπηρεσιών. 

2. Είναι άμεσοι συνεργάτες και βοηθοί του Προϊσταμέ¬ 
νου Επιτελείου του Αρχηγείου, εισηγούνται και προκα- 
λούν τις αποφάσεις τους σε θέματα της αρμοδιότητάς 
τους και η μεταξύ τους αρχαιότητα καθορίζεται από 
την αρχαιότητα του βαθμού τους. 

3. Οι Προϊστάμενοι των Κλάδων έχουν τις ακόλουθες 
αρμοδιότητες: 

α. Διατάσσουν συσκέψεις του προσωπικού τους για 
υπηρεσιακά θέματα και καθοδηγούν, συντονίζουν, 
εποπτεύουν και ελέγχουν τη δραστηριότητα των Δι¬ 
ευθύνσεων του Κλάδου τους για την εκπλήρωση της 
αποστολής τους. 

β. Σχεδιάζουν στα πλαίσια των αρμοδιοτήτων του 
Κλάδου και της στρατηγικής του Σώματος, την τακτική 
της δράσης των Διευθύνσεων του Κλάδου τους και 
παρακολουθούν την εφαρμογή της. 

γ. Προβλέπουν ή διαπιστώνουν τις ανάγκες και τα 
προβλήματα, που αφορούν την ειδικότερη αποστολή 
των Διευθύνσεων του Κλάδου τους, και μεριμνούν για 
την αντιμετώπισή τους. 

δ. Μεριμνούν για την εξασφάλιση και κατάλληλη διά¬ 
ταξη όλων των μέσων, που απαιτούνται για την επίτευξη 
της αποστολής του Κλάδου τους. 


ε. Εισηγούνται στον Προϊστάμενο Επιτελείου του Αρ¬ 
χηγείου τα σχέδια και προγράμματα δραστηριοτήτων 
των Διευθύνσεων του Κλάδου τους. 

στ. Αξιολογούν τα αποτελέσματα της δράσης των 
Διευθύνσεων του Κλάδου τους ως προς τη λειτουργία 
των προγραμμάτων και την επίτευξη των στόχων και ει- 
σηγούνται στον Προϊστάμενο Επιτελείου του Αρχηγείου 
τις απαραίτητες διορθώσεις και προσαρμογές. 

ζ. Εισηγούνται στον Προϊστάμενο Επιτελείου του Αρ¬ 
χηγείου τη διενέργεια ερευνών, μελετών και λοιπών 
εργασιών για θέματα μείζονος σπουδαιότητας αρμοδι¬ 
ότητάς τους, ορίζοντας και τις αντίστοιχες Επιτροπές 
διεξαγωγής αυτών, όπου κατά την κρίση τους απαι¬ 
τείται. 

η. Λαμβάνουν γνώση της εισερχόμενης στον Κλάδο 
τους αλληλογραφίας μονογράφουν και την κατανέμουν 
στις Διευθύνσεις ανάλογα με την αρμοδιότητά τους. 

θ. Προσυπογράφουν έγγραφα και εισηγητικά ση¬ 
μειώματα που απαιτείται απόφαση ή υπογραφή από 
τους ιεραρχικά ανώτερούς τους μέχρι τον Υπουργό. 
Σε περίπτωση διαφορετικής εκτίμησης διατυπώνουν 
αιτιολογημένα τη γνώμη τους. 

ι. Ασκούν τις αρμοδιότητες που παρέχονται ή εκχω¬ 
ρούνται σ' αυτούς και προσκομίζουν οι ίδιοι ή δια των 
Διευθυντών τους την προς εισήγηση ή υπογραφή αλ¬ 
ληλογραφία στην ιεραρχία του Σώματος. 

ια. Εγκρίνουν ολιγόωρη άδεια στο προσωπικό των 
Διευθύνσεών τους. 

4. Οι Προϊστάμενοι των Κλάδων ασκούν και κάθε άλλη 
αρμοδιότητα που ανατίθεται σ’ αυτούς από την ισχύου- 
σα για το Πυροσβεστικό Σώμα νομοθεσία ή από ειδικές 
διατάξεις. 

5. Τον Προϊστάμενο Κλάδου του Αρχηγείου απάντα 
ή κωλυόμενο αναπληρώνει Προϊστάμενος του άλλου 
Κλάδου. 

Αρθρο 10 

Διευθυντές Διευθύνσεων Κλάδων 

1. Διευθυντές των Διευθύνσεων των Κλάδων του Αρχη¬ 
γείου τοποθετούνται κατά κανόνα ανώτεροι Αξιωματικοί 
Γ ενικών Υπηρεσιών. 

2. Είναι άμεσοι συνεργάτες και βοηθοί του Προϊστα¬ 
μένου του οικείου Κλάδου και του Προϊσταμένου Επι¬ 
τελείου Αρχηγείου. 

3. Οι Διευθυντές Διευθύνσεων των Κλάδων έχουν τις 
ακόλουθες κυρίως αρμοδιότητες: 

α. Διευθύνουν την εκτέλεση των εργασιών της Δι¬ 
εύθυνσής τους και προγραμματίζουν, οργανώνουν και 
ελέγχουν τις εργασίες του προσωπικού τους. 

β. Εισηγούνται και προκαλούν τις αποφάσεις της Ηγε¬ 
σίας σε θέματα της αρμοδιότητάς τους. 

γ. Μεριμνούν για την αρτιότερη κατάρτιση και καλύτε¬ 
ρη απόδοση του προσωπικού της Διεύθυνσής τους. 

δ. Διατάσσουν και συντονίζουν υπηρεσιακές συνεργα¬ 
σίες των Τμημάτων της Διεύθυνσής τους και εισηγού- 
νται στον αρμόδιο Προϊστάμενο τη διενέργεια ερευνών, 
μελετών και εργασιών, ορίζοντας τις αντίστοιχες Επι¬ 
τροπές διεξαγωγής αυτών, όπου, κατά την κρίση τους, 
απαιτείται. 

ε. Προσυπογράφουν έγγραφα και εισηγητικά σημει¬ 
ώματα που απαιτείται απόφαση ή υπογραφή από τους 
ιεραρχικά ανωτέρους τους μέχρι τον Υπουργό. Σε πε¬ 
ρίπτωση διαφορετικής εκτίμησης διατυπώνουν αιτιο¬ 
λογημένα τη γνώμη τους. 

στ. Λαμβάνουν γνώση της εισερχόμενης στη Διεύθυνσή 
τους αλληλογραφίας, την μονογραφούν και την κατανέ¬ 
μουν στα Τμήματα ανάλογα με την αρμοδιότητά τους. 

ζ. Ευθύνονται για την εύρυθμη και αποτελεσματική 
λειτουργία των Τμημάτων αρμοδιότητάς τους καθώς 
και για τον έλεγχο του προσωπικού τους. 

η. Ασκούν τις αρμοδιότητες που παρέχονται ή εκχω¬ 
ρούνται σ’ αυτούς και προσκομίζουν οι ίδιοι την προς 
εισήγηση ή υπογραφή αλληλογραφία στον Προϊστάμενο 
του Κλάδου τους ή στην ιεραρχία του Σώματος. 

4. Οι Διευθυντές Διευθύνσεων των Κλάδων του Αρ¬ 
χηγείου ασκούν και κάθε άλλη αρμοδιότητα που ανα¬ 
τίθεται σ’ αυτούς, από την ισχύουσα για το Πυροσβε¬ 
στικό Σώμα νομοθεσία ή από ειδικές διατάξεις και τις 
διαταγές του Αρχηγού, Υπαρχηγού και Προϊσταμένου 
Επιτελείου του Αρχηγείου. 

5. Τ ον Διευθυντή Διεύθυνσης Κλάδου του Αρχηγείου 
απάντα ή κωλυόμενο αναπληρώνει ο ανώτερος ή αρχαι¬ 
ότερος από τους Τμηματάρχες της Διεύθυνσής του. 

Αρθρο 11 

Υποδιεύθυνση Πολιτικού Προσωπικού 

Ως προϊστάμενος της Υποδιεύθυνσης πολιτικού προ¬ 
σωπικού τοποθετείται μόνιμος πολιτικός υπάλληλος του 
Σώματος, πτυχιούχος Α.Ε.Ι. και αν δεν υπάρχει, ανώτε¬ 
ρος Αξιωματικός Γενικών Υπηρεσιών του Σώματος. Ο 
ίδιος προίσταται και των δύο (2) Τμημάτων της ίδιας 
Υποδιεύθυνσης. 

Άρθρο 12 

Τμηματάρχες Διευθύνσεων των Κλάδων - Προσωπικό 

Τ μημάτων 

1. Τμηματάρχες των Τμημάτων των Διευθύνσεων τοπο¬ 
θετούνται Αξιωματικοί Γενικών Υπηρεσιών, κατά κανόνα 
με βαθμό Υποπυραγού και άνω. 

2. Οι Τμηματάρχες είναι άμεσοι βοηθοί και συνεργά¬ 
τες των Διευθυντών των Διευθύνσεων, ευθύνονται για 
την εκτέλεση των αρμοδιοτήτων των Τ μημάτων τους, 
για τη διακίνηση, την ασφάλεια, την αρχειοθέτηση και 
διαφύλαξη της αλληλογραφίας αυτών, την εκκαθάριση 
του αρχείου του Τμήματός τους, την εύρυθμη και απο¬ 
τελεσματική λειτουργία τους, την κανονική προσέλευση 
και αποχώρησή του προσωπικού τους, καθώς και την 
εμφάνισή τους. Ειδικά ο Τμηματάρχης του Τμήματος 
Δημοσίων Σχέσεων της Διεύθυνσης Οργάνωσης - Νο¬ 
μοθεσίας είναι παράλληλα με τα καθήκοντά του και 
Εκπρόσωπος Τύπου του Σώματος και μόνον για τα θέ¬ 
ματα επικοινωνίας υπάγεται απευθείας στον Αρχηγό. 
Ως Εκπρόσωπος Τύπου έχει τα ειδικότερα ακόλουθα 
καθήκοντα: 

α. Η εκτέλεση των διαταγών του Αρχηγού του Πυ¬ 
ροσβεστικού Σώματος στα θέματα τύπου και μέσων 
μαζικής ενημέρωσης, ενεργώντας σε απευθείας συνεν¬ 
νόηση μαζί του. 

β. Η πραγματοποίηση δηλώσεων και συνεντεύξεων 
τύπου για θέματα Πυροσβεστικού Σώματος, σύμφωνα 
με τις οδηγίες και εντολές του Αρχηγού. 

γ. Η παράσταση, εφόσον κρίνεται αναγκαίο, σε συνε¬ 
ντεύξεις τύπου που δίνουν μετά από σχετική έγκριση 
του Αρχηγού, άλλα όργανα του Σώματος. 

δ. Η συνεργασία με τον εκπρόσωπο τύπου του Υπουρ¬ 
γείου Δημόσιας Τάξης, όπου αυτό απαιτείται ή επιβάλ¬ 
λεται. 


3. Είναι αρμόδιοι για την εποπτεία, τον έλεγχο και 
την αξιολόγηση του προσωπικού του Τμήματός τους 
καθώς και για την κατανομή των αρμοδιοτήτων του 
Τμήματός τους στους Αξιωματικούς και στο υπόλοιπο 
προσωπικό που υπηρετεί σ’ αυτό, με τη σύμφωνη γνώμη 
του Διευθυντή τους. 

4. Λαμβάνουν γνώση της εισερχόμενης στο Τμήμα 
αλληλογραφίας, μονογράφουν και σημειώνουν σ’ αυτή 
την ημερομηνία εισόδου, ορίζουν τον αρμόδιο για το 
χειρισμό της και τις απαραίτητες ενέργειες. 

5. Προσυπογράφουν έγγραφα ή εισηγητικά σημειώ¬ 
ματα για τα οποία απαιτείται απόφαση ή υπογραφή 
του Διευθυντή τους και άνω. Σε περίπτωση διαφωνίας 
διατυπώνουν αιτιολογημένα τη γνώμη τους. Προσυπο¬ 
γράφουν επίσης τα έγγραφα ή εισηγητικά σημειώματα 
που συντάσσουν οι ίδιοι και φέρουν την ευθύνη των 
αναγραφομένων σ’ αυτά. 

6. Προσκομίζουν προς εισήγηση ή υπογραφή την αλ¬ 
ληλογραφία στο Διευθυντή της Διεύθυνσής τους. 

7. Τον Τμηματάρχη απάντα ή κωλυόμενο αναπληρώνει 
ο αρχαιότερος από τους Αξιωματικούς του Τμήματος ή 
μη υπάρχοντος Αξιωματικού, ορίζεται από τον Προϊστά¬ 
μενο Επιτελείου του Αρχηγείου, κατόπιν εισήγησης του 
Προϊσταμένου του Κλάδου στον οποίο υπάγεται. 

8. Το προσωπικό των Τμημάτων κάθε Διεύθυνσης του 
Αρχηγείου εκτελεί τα καθήκοντά του σύμφωνα με τις 
σχετικές διαταγές και τις οδηγίες του οικείου Διευθυ¬ 
ντή, του αρμοδίου Προϊσταμένου Κλάδου καθώς και του 
Προϊσταμένου Επιτελείου του Αρχηγείου. 

Άρθρο 13 

Τοποθέτηση Προσωπικού 

1. Το πυροσβεστικό και πολιτικό προσωπικό του Αρ¬ 
χηγείου τοποθετείται στις Διευθύνσεις και τα Τ μήματα 
αυτού, με διαταγή του Προϊστάμενου Επιτελείου του 
Αρχηγείου Πυροσβεστικού Σώματος, ύστερα από έγκρι¬ 
ση του Αρχηγού. 

2. Με απόφαση του Αρχηγού μπορεί ν’ ανατεθούν σε 
Διευθυντή παράλληλα με τα καθήκοντά του, και αυτά 
του Προϊσταμένου άλλης Διεύθυνσης του ίδιου Κλά¬ 
δου. 

ΚΕΦΑΛΑΙΟ Β' 

Α' ΚΛΑΔΟΣ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΔΙΕΥΘΥΝΣΕΩΝ - ΤΜΗ¬ 
ΜΑΤΩΝ 

Άρθρο 14 

Διάρθρωση του Α' Κλάδου 

Ο Α' Κλάδος Πυροσβεστικών Επιχειρήσεων διαρθρώ¬ 
νεται στις εξής Διευθύνσεις: 

- Διεύθυνση Πυρόσβεσης - Διάσωσης 

- Διεύθυνση Δασοπυρόσβεσης 

- Διεύθυνση Εναερίων Μέσων 

- Διεύθυνση Προληπτικής Πυροπροστασίας 

- Διεύθυνση Υγιεινής και Ασφάλειας 

Αρθρο 15 

Διάρθρωση - Αρμοδιότητες της Διεύθυνσης 
Πυρόσβεσης - Διάσωσης 

1. Η Διεύθυνση Πυρόσβεσης-Διάσωσης διαρθρώνεται 
στα ακόλουθα Τμήματα: 

α. Τμήμα Ιο Πολιτικής Προστασίας και Επιχειρήσεων 

β. Τμήμα 2ο Εθελοντισμού. 

γ. Τμήμα 3ο Πολιτικής Σχεδίασης Έκτακτης Ανάγκης 
(Π.Σ.Ε.Α) και Πολιτικής Αμυνας. 

δ. Τμήμα 4ο Πυροπροστασίας Αεροδρομίων και Λι¬ 
μένων. 

2. Η Διεύθυνση Πυρόσβεσης - Διάσωσης έχει τις ακό¬ 
λουθες αρμοδιότητες που κατανέμονται μεταξύ των 
Τμημάτων ως εξής: 

ΤΜΗΜΑ Ιο ΠΟΛΙΤΙΚΗΣ ΠΡΟΣΤΑΣΙΑΣ ΚΑΙ ΕΠΙΧΕΙΡΗ¬ 
ΣΕΩΝ 

α. Η έκδοση οδηγιών για εκπόνηση ή αναμόρφωση 
σχεδίων επέμβασης σε περιπτώσεις πυρκαγιών, βιομηχα¬ 
νικών ή άλλων ατυχημάτων, σεισμών, πλημμυρών, θεομη¬ 
νιών, φυσικών, τεχνολογικών και λοιπών καταστροφών. 

β. Η έκδοση οδηγιών, μέτρων και μεθόδων προστασίας 
του πυροσβεστικού προσωπικού από τα ανωτέρω συμβά¬ 
ντα, καθώς και για τη στρατηγική αντιμετώπισής τους. 

γ. Η έκδοση οδηγιών για την εκπόνηση προγραμμά¬ 
των και ασκήσεων, βάσει των εκπονηθέντων σχεδίων 
επέμβασης, για την εκπαίδευση του πυροσβεστικού 
προσωπικού στα ανωτέρω συμβάντα. 

δ. Ο έλεγχος και η μελέτη καταλληλότητας και χρη- 
στικότητας των υπαρχόντων και προσφερομένων για 
προμήθεια υλικών και μέσων που αφορούν την προστα¬ 
σία του πυροσβεστικού προσωπικού 
ε. Η μελέτη και η εκπόνηση σχεδίων επέμβασης και η 
έκδοση σχετικών οδηγιών για αντιμετώπιση πυρκαγι¬ 
ών και άλλων καταστροφών για την αντιμετώπισή των 
οποίων απαιτείται η συνεργασία και άλλων αρμοδίων 
Υπηρεσιών και Φορέων. 

στ. Η μέριμνα για τη διασφάλιση του απαιτούμενου 
εξοπλισμού, για την οργάνωση και την αποτελεσματική 
λειτουργία των Ειδικών Μονάδων Αντιμετώπισης Κατα¬ 
στροφών (Ε.Μ.Α.Κ.). 

ζ. Η μέριμνα για την έκδοση κατάλληλων συγγραμμά¬ 
των και η σύνταξη μελετών που αφορούν την αντιμε¬ 
τώπιση πυρκαγιών, φυσικών, τεχνολογικών και λοιπών 
καταστροφών, σε συνεργασία με συναρμόδιες Διευθύν¬ 
σεις του Αρχηγείου. 

η. Η έκδοση σχετικών οδηγιών, για την πύκνωση, πα¬ 
ρακολούθηση και την καλή λειτουργία του δικτύου πυ¬ 
ροσβεστικών υδροστομίων της χώρας. 

θ. Ο χειρισμός θεμάτων που αφορούν επιχειρήσεις με 
εναέρια μέσα, έρευνας και διάσωσης και η ανάπτυξη 
και έκδοση, σε συνεργασία με τη Διεύθυνση Εναέριων 
Μέσων, επιχειρησιακών προτύπων για την ασφαλή και 
επιτυχή διεξαγωγή των επιχειρήσεων αυτών. 

ι. Ο χειρισμός θεμάτων που αφορούν τη συμβολή του 
Σώματος στην εξασφάλιση της πολιτικής προστασίας 
της χώρας από φυσικές, τεχνολογικές και λοιπές κα¬ 
ταστροφές σε ειρηνική περίοδο. 

ια. Ο χειρισμός θεμάτων Γενικού Σχεδίου Πολιτικής 
Προστασίας «Ξενοκράτης» καθώς και των Ειδικών Σχε¬ 
δίων για όλους τους κινδύνους που προβλέπονται. 
ΤΜΗΜΑ 2ο ΕΘΕΛΟΝΤΙΣΜΟΥ 

α. Η μέριμνα για την καλλιέργεια και ευδοκίμηση του 
θεσμού του Εθελοντή και η λήψη κατάλληλων μέτρων 
για την ανάπτυξή του. 

β. Η μέριμνα για την ίδρυση, προαγωγή, υποβιβασμό ή 
κατάργηση των Εθελοντικών Πυροσβεστικών Σταθμών 
και Κλιμακίων σε συνεργασία με τους Ο.Τ.Α., που εκδη¬ 
λώνουν ανάλογο ενδιαφέρον, καθώς και η έκδοση δι¬ 
αταγών και οδηγιών για την εύρυθμη λειτουργία τους. 


γ. Η τήρηση του Γενικού Μητρώου των Εθελοντών 
Πυροσβεστών καθώς και η φροντίδα για την έκδοση των 
προβλεπόμενων πράξεων για την απόκτηση, αναστολή 
και την απώλεια της ιδιότητάς τους. 

δ. Η παρακολούθηση για την ομοιόμορφη εφαρμογή 
της ισχύουσας για τους Εθελοντές και τους Εθελοντι¬ 
κούς Πυροσβεστικούς Σταθμούς νομοθεσίας και η λήψη 
κάθε αναγκαίου μέτρου για την εύρυθμη και αποτελε¬ 
σματική λειτουργία των Υπηρεσιών αυτών σχετικά με 
την αποστολή τους. 

ε. Ο χειρισμός θεμάτων που έχουν σχέση με τη βασική 
εκπαίδευση, των εθελοντών Πυροσβεστών, τη συντή¬ 
ρηση της εκπαίδευσης και την έκδοση των αναγκαίων 
για την εκπαίδευση, βοηθημάτων. 

στ. Ο χειρισμός θεμάτων που έχουν σχέση με την 
εκπαίδευση και τη στολή, εκπαίδευση και πυροσβεστική 
εξάρτηση των Εθελοντών Πυροσβεστών. 

ζ. Η φροντίδα σε συνεργασία με τους Οργανισμούς 
Τοπικής Αυτοδιοίκησης (ΟΤΑ) για τη στέγαση και τον 
εξοπλισμό των Εθελοντικών Πυροσβεστικών Υπηρεσιών 
με τα αναγκαία μέσα και υλικά. 

η. Η μέριμνα για την εξασφάλιση κάθε άλλης αναγκαί¬ 
ας υποστήριξης προς τις Εθελοντικές Πυροσβεστικές 
Υπηρεσίες με σκοπό την καλύτερη και αποδοτικότερη 
εκτέλεση της αποστολής τους. 

θ. Η τήρηση Γ ενικού Μητρώου Πιστοποίησης των Εθε¬ 
λοντών και Εθελοντικών Ομάδων ή Οργανώσεων που 
δραστηριοποιούνται στο πλαίσιο της αποστολής του 
Πυροσβεστικού Σώματος. 

ΤΜΗΜΑ 3ο ΠΟΛΙΤΙΚΗΣ ΣΧΕΔΙΑΣΗΣ ΕΚΤΑΚΤΗΣ ΑΝΑ¬ 
ΓΚΗΣ ΚΑΙ ΠΟΛΙΤΙΚΗΣ ΑΜΥΝΑΣ 
α. Η μέριμνα για την κατάρτιση, έγκριση, κοινοποίη¬ 
ση και υλοποίηση των σχεδίων Πολιτικής Άμυνας του 
Αρχηγείου. 

β. Ο χειρισμός, παρακολούθηση και μελέτη θεμάτων 
σχεδιασμού και οργάνωσης των Κεντρικών και Περι¬ 
φερειακών Υπηρεσιών του Πυροσβεστικού Σώματος σε 
πολεμική περίοδο. 

γ. Ο υπολογισμός και η εξασφάλιση σε συνεργασία με 
τη Διεύθυνση Οικονομικών των αναγκαίων πιστώσεων 
για την υποστήριξη εφαρμογής των σχεδίων. 

δ. Η μέριμνα για την εκπλήρωση των υποχρεώσε¬ 
ων του Σώματος σε θέματα Πολιτικής Άμυνας και η 
εξασφάλιση του σχετικού αρχείου και των σχεδίων, 
σύμφωνα με όσα καθορίζονται από τον ισχύοντα κα¬ 
νονισμό διαβαθμισμένου υλικού και την εξουσιοδότηση 
χειρισμού των οργάνων των Υπηρεσιών. 

ε. Η μέριμνα για την εκπαίδευση και ενημέρωση του 
άμαχου πληθυσμού σχετικά με θέματα Πολιτικής Άμυ¬ 
νας. 

στ. Ο χειρισμός θεμάτων αναστολής κατάταξης εφέ¬ 
δρων για την στελέχωση των Υπηρεσιών του Σώματος, 
καθώς και των σχετικών επιτάξεων υλικών και μέσων 
για τον εξοπλισμό τους. 

ζ. Ο χειρισμός θεμάτων οργάνωσης της Πολιτικής 
Άμυνας των Δημοσίων Ανεξάρτητων Ιδρυμάτων και 
(Ιδιωτικών) Ανεξάρτητων Ιδρυμάτων και η μέριμνα για 
τη σχετική εκπαίδευση του προσωπικού τους. 

η. Η μέριμνα για την εκπαίδευση του προσωπικού 
του Σώματος, σε θέματα σχετιζόμενα με την Πολιτική 
Άμυνα, καθώς και την εκπαίδευση στα πυροσβεστικά 

καθήκοντα, του προσωπικού που προέρχεται από πο¬ 
λιτική επιστράτευση. 

θ. Η μελέτη των προβλημάτων και η υποβολή προ¬ 
τάσεων για τη βελτίωση των υφιστάμενων σχεδίων 
πολεμικής περιόδου. 

ι. Η μέριμνα για την οργάνωση ασκήσεων Πολιτικής 
Άμυνας και τη συμμετοχή του Αρχηγείου σε σχετικές 
εθνικές ασκήσεις. 

ια. Η συνεργασία σε θέματα Πολιτικής Άμυνας με τις αρ¬ 
μόδιες Υπηρεσίες των Χωρών της Ευρωπαϊκής Ένωσης. 

ιβ. Η σύνταξη και υποβολή στο Υπουργείο Δημόσιας 
Τάξης / Διεύθυνση Πολιτικής ΣχεδίασηςΈκτακτης Ανά¬ 
γκης, της από το νόμο προβλεπόμενης ετήσιας έκθεσης 
προόδου Πολιτικής ΣχεδίασηςΈκτακτης Ανάγκης / Αρ¬ 
χηγείου Πυροσβεστικού Σώματος. 

ιγ. Ο χειρισμός θεμάτων που αφορούν τη συμβολή του 
Σώματος στην εξασφάλιση της πολιτικής προστασίας 
της χώρας από καταστάσεις εκτάκτων αναγκών που 
προκαλούνται από φυσικές, τεχνολογικές και λοιπές 
καταστροφές σε πολεμική περίοδο. 

ιδ. Η εισήγηση αρμοδίως για τη σύγκληση του Συμ¬ 
βουλίου Συντονισμού και Στρατηγικής του Υπουργείου 
Δημόσιας Τάξης για θέματα Πολιτικής Άμυνας. 

ΤΜΗΜΑ 4ο ΠΥΡΟΠΡΟΣΤΑΣΙΑΣ ΑΕΡΟΔΡΟΜΙΩΝ ΚΑΙ 
ΛΙΜΕΝΩΝ 

α. Η μέριμνα για τη σύνταξη, έκδοση και τον έλεγχο 
εφαρμογής των Κανονισμών Οργάνωσης και Λειτουργί¬ 
ας των Πυροσβεστικών Σταθμών Πολεμικών και Πολιτι¬ 
κών Αεροδρομίων, Ελικοδρομίων και Λιμένων. 

β. Η μέριμνα για την κατάρτιση και βελτίωση των σχε¬ 
δίων επέμβασης (κατάσβεσης-διάσωσης) των ανωτέρω 
Πυροσβεστικών Σταθμών. 

γ. Η φροντίδα για τον κατάλληλο και επαρκή εξει- 
δικευμένο εξοπλισμό των Υπηρεσιών αυτών και του 
προσωπικού τους. 

δ. Η εισήγηση προς την Ηγεσία του Σώματος, για τη 
σύνταξη, παρακολούθηση και τον έλεγχο των ειδικών 
προγραμμάτων εκπαίδευσης και συντήρησης της εκπαί¬ 
δευσης του προσωπικού των Υπηρεσιών αυτών και της 
διαδικασίας αξιολόγησής του σε συνεργασία με τους 
αρμόδιους κατά περίπτωση Φορείς. 

ε. Η εισήγηση αναφορικά με θέματα εκπαίδευσης του 
προσωπικού των Υπηρεσιών αυτών σε σχολεία και κέ¬ 
ντρα ημεδαπής ή αλλοδαπής και η σύνταξη και παρα¬ 
γωγή των σχετικών εγχειριδίων και βοηθημάτων. 

στ. Η παρακολούθηση των διεθνών εξελίξεων και της 
βιβλιογραφίας που σχετίζονται με τα θέματα πυρο¬ 
προστασίας, πυρόσβεσης και διάσωσης στους χώρους 
των Πολεμικών-Πολιτικών Αεροδρομίων, Ελικοδρομίων 
και Λιμένων και η εισήγηση υιοθέτησής τους από την 
Υπηρεσία μας. 

ζ. Η μελέτη και η υπόδειξη σε συνεργασία με τους 
συναρμόδιους φορείς των κανόνων και μέτρων ασφα¬ 
λείας για την αποθήκευση και διακίνηση στους χώρους 
των αεροδρομίων, ελικοδρομίων και λιμένων εύφλεκτων, 
εκρηκτικών, χημικών, τοξικών και άλλων επικίνδυνων 
ουσιών. 

η. Η εισήγηση για την πραγματοποίηση εκπαίδευσης 
σε θέματα πρόληψης και καταστολής των πυρκαγιών, 
του στρατιωτικού και πολιτικού προσωπικού των αερο¬ 
πορικών και λιμενικών εγκαταστάσεων της Χώρας. 


Αρθρο 16 

Διάρθρωση - Αρμοδιότητες 
της Διεύθυνσης Δασοπυρόσβεσης 

1. Η Διεύθυνση Δασοπυρόσβεσης διαρθρώνεται στα 
ακόλουθα Τμήματα: 

α. Τμήμα Ιο Σχεδιασμού αντιμετώπισης δασικών και 
αγροτικών πυρκαγιών. 

β. Τμήμα 2ο Αεροπυρόσβεσης και εναέριας επιτήρη¬ 
σης. 

γ. Τμήμα 3ο Συνεργασία με άλλους εμπλεκόμενους 
φορείς. 

2. Η Διεύθυνση Δασοπυρόσβεσης έχει τις ακόλουθες 
αρμοδιότητες που κατανέμονται μεταξύ των Τμημάτων 
ως εξής: 

ΤΜΗΜΑ Ιο ΣΧΕΔΙΑΣΜΟΥ ΑΝΤΙΜΕΤΩΠΙΣΗΣ ΔΑΣΙΚΩΝ 
ΚΑΙ ΑΓΡΟΤΙΚΩΝ ΠΥΡΚΑΓΙΩΝ 
α. Η έκδοση ερμηνευτικών εγκυκλίων διαταγών και 
οδηγιών για το σχεδίασμά αντιμετώπισης δασικών και 
αγροτικών πυρκαγιών καθώς και της σχετικής δασικής 
νομοθεσίας. 

β. Η εισήγηση προς τις αρμόδιες Διευθύνσεις του 
Αρχηγείου, για τον εφοδιασμό των Πυροσβεστικών 
Υπηρεσιών με τα απαραίτητα μέσα και υλικά για την 
αντιμετώπιση δασικών και αγροτικών πυρκαγιών. 

γ. Ο σχεδιασμός της προστασίας των δασών και των 
αγροτικών εκτάσεων από τις πυρκαγιές καθώς και η 
έκδοση οδηγιών για τον τρόπο σύνταξης και ελέγχου 
των σχεδίων πυροπροστασίας των Περιφερειακών Υπη¬ 
ρεσιών του Σώματος. 

δ. Η εισήγηση στις αρμόδιες Διευθύνσεις για την πρό¬ 
σληψη του απαραίτητου εποχικού προσωπικού στελέ- 
χωσης των Πυροσβεστικών Υπηρεσιών. 

ε. Η αποτίμηση του πυροσβεστικού έργου για την 
παρελθούσα περίοδο και η υποβολή προτάσεων για 
την επερχόμενη. 

ΤΜΗΜΑ 2ο ΑΕΡΟΠΥΡΟΣΒΕΣΗΣ ΚΑΙ ΕΝΑΕΡΙΑΣ ΕΠΙ¬ 
ΤΗΡΗΣΗΣ 

α. Η συνεργασία με τις Ένοπλες Δυνάμεις και τους 
λοιπούς εμπλεκόμενους φορείς, για την οργάνωση της 
εναέριας επιτήρησης ευαίσθητων δασικών εκτάσεων 
και της Αεροπυρόσβεσης. 

β. Η εισήγηση προς τις αρμόδιες Δ/νσεις του Α.Π.Σ. 
για τη μίσθωση εναερίων μέσων επιτήρησης και αερο¬ 
πυρόσβεσης, καθώς και κατανομή αυτών σε πολιτικά 
και στρατιωτικά αεροδρόμια της χώρας. 

γ. Η έκδοση ερμηνευτικών εγκυκλίων, διαταγών και 
οδηγιών για την εφαρμογή του προγράμματος εναέριας 
επιτήρησης και Αεροπυρόσβεσης. 

δ. Η αξιολόγηση εναέριων μέσων και της αποτελε- 
σματικότητάς τους στις επιχειρήσεις εναέριας επιτή¬ 
ρησης και Αεροπυρόσβεσης, που οργανώνονται για τις 
ανάγκες του Πυροσβεστικού Σώματος, και η υποβολή 
σχετικών εισηγήσεων στις Αρμόδιες Διευθύνσεις του 
Αρχηγείου. 

ε. Η εκπόνηση μελετών για την εξεύρεση κατάλληλων 
λύσεων με σκοπό την αποτελεσματικότερη διαχείριση 
των εναέριων μέσων για τις ανάγκες της δασοπυρό¬ 
σβεσης, την εξασφάλιση της μέγιστης διαθεσιμότητας 
και επιχειρησιακής απόδοσης. 

στ. Η συνεργασία με αντίστοιχες Υπηρεσίες του Εξω¬ 
τερικού σε θέματα αμοιβαίας ενίσχυσης σε εναέρια 
μέσα, για τις ανάγκες της Δασοπυρόσβεσης, 
η. Η συνεργασία με τη Διεύθυνση Εναέριων Μέσων και 

με τις αρμόδιες Διευθύνσεις της Πολεμικής Αεροπορίας 
και της Υπηρεσίας Πολιτικής Αεροπορίας, για την έκδοση 
επιχειρησιακών διαταγών, εγκυκλίων ή ΝΟΤΑΜ, αναφορι¬ 
κά με τους κανόνες ασφάλειας πτήσεων, τη διαχείριση 
του εναέριου χώρου πάνω από δασικές πυρκαγιές, τους 
κανόνες και τις προϋποθέσεις εναέριου συντονισμού ενα¬ 
έριων μέσων σε επιχειρήσεις Αεροπυρόσβεσης, καθώς 
και των κανόνων εμπλοκής μισθωμένων ή αλλοδαπών 
εναέριων μέσων σε δασικές πυρκαγιές. 

ΤΜΗΜΑ 3ο ΣΥΝΕΡΓΑΣΙΑΣ ΜΕ ΑΛΛΟΥΣ ΕΜΠΛΕΚΟΜΕ¬ 
ΝΟΥΣ ΦΟΡΕΙΣ 

α. Η συνεργασία με όλους τους εμπλεκόμενους φορείς 
για θέματα Δασοπυρόσβεσης. 

β. Η διεξαγωγή της σχετικής αλληλογραφίας και η έκδο¬ 
ση Εγκυκλίων Διαταγών και διευκρινήσεων σχετικά με την 
επιβολή διοικητικών προστίμων σε εμπρηστές δασών. 

γ. Η επεξεργασία των στατιστικών στοιχείων των δα¬ 
σικών και αγροτικών πυρκαγιών με σκοπό την εξαγωγή 
συμπερασμάτων για την αποτροπή και μείωση των κα¬ 
ταστροφών από αυτές. 

δ. Η εισήγηση και μέριμνα για την έγκριση πραγματο¬ 
ποίησης συσκέψεων με εμπλεκόμενους στην δασοπυρό¬ 
σβεση Φορείς, Υπηρεσίες και Οργανισμούς οργάνωσης 
του αντιπυρικού αγώνα. 

ε. Η συνεργασία με Πυροσβεστικές Υπηρεσίες άλλων 
χωρών σε θέματα που αφορούν την αντιμετώπιση των 
δασικών και αγροτικών πυρκαγιών. 

στ. Η συνεργασία με τις αρμόδιες Υπηρεσίες της Ευ¬ 
ρωπαϊκής Ένωσης σε θέματα που σχετίζονται με τη 
στατιστική και την εξέλιξη της έρευνας στο αντικείμενο 
των δασικών και αγροτικών πυρκαγιών. 

ζ. Η μέριμνα σε συνεργασία με τις αρμόδιες Διευθύν¬ 
σεις για την εκπροσώπηση του Πυροσβεστικού Σώματος 
σε διεθνή συνέδρια και εκδηλώσεις που αφορούν το 
αντικείμενο των δασικών και αγροτικών πυρκαγιών. 

η. Η σύσταση επιτροπών για την αξιολόγηση συγγραμ¬ 
μάτων για θέματα αντιμετώπισης δασικών και αγροτι¬ 
κών πυρκαγιών. 

θ. Η αξιολόγηση των προτάσεων διαφόρων Φορέων 
της ημεδαπής ή της αλλοδαπής, για τη συμμετοχή με 
οποιοδήποτε τρόπο σε ερευνητικά προγράμματα που 
έχουν σχέση με το αντικείμενο των δασικών και αγρο¬ 
τικών πυρκαγιών. 

ι. Η αξιολόγηση αποτελεσματικότητας υλικών μέσων 
(εκτός των εναέριων) και τρόπων αντιμετώπισης δασι¬ 
κών και αγροτικών πυρκαγιών. 

ια. Ο χειρισμός των θεμάτων που αφορούν την επιβο¬ 
λή του διοικητικού προστίμου, που προβλέπονται από το 
άρθρο 26 παρ. 3 του ν. 2800/2000, στους εμπρηστές δα¬ 
σών και δασικών εκτάσεων και η σύνταξη και αποστολή 
προς τα Διοικητικά Δικαστήρια εκθέσεων απόψεων της 
Διοίκησης στις περιπτώσεις άσκησης ενδίκων βοηθημά¬ 
των και μέσων, για την ακύρωση της πράξης επιβολής 
του προστίμου ή της αναστολής αυτής. 

Αρθρο 17 

Διάρθρωση - Αρμοδιότητες 
της Διεύθυνσης Εναέριων Μέσων 

1. Η Διεύθυνση Εναέριων Μέσων διαρθρώνεται στα 
ακόλουθα Τμήματα: 

α. Τμήμα Ιο Έρευνας και Ασφάλειας Πτήσεων 
β. Τμήμα 2ο Πτητικών και Τεχνικών Προτύπων Πυρο¬ 
σβεστικών Εναέριων Μέσων. 


2. Η Διεύθυνση Εναέριων Μέσων έχει τις ακόλουθες 
αρμοδιότητες που κατανέμονται μεταξύ των Τμημάτων 
ως εξής: 

ΤΜΗΜΑ Ιο ΕΡΕΥΝΑΣ ΚΑΙ ΑΣΦΑΛΕΙΑΣ ΠΤΗΣΕΩΝ 
α. Η τήρηση και επεξεργασία αρχείου ασφάλειας ενα¬ 
έριων πυροσβεστικών πτήσεων, η έρευνα και ανάλυση 
του αρχείου αυτού και η σύνταξη διαταγών, εγκυκλίων 
και άλλων οδηγιών προς όλες τις εμπλεκόμενες υπη¬ 
ρεσίες για την ενημέρωση και λήψη των κατάλληλων 
μέτρων. 

β. Η συνεργασία με Διεθνείς Οργανισμούς και Φορείς 
σε θέματα ασφάλειας πτήσεων σε δασικές πυρκαγιές και 
γενικότερα σε εναέριες πυροσβεστικές επιχειρήσεις. 

γ. Η συνεργασία με τις αντίστοιχες Διευθύνσεις Ασφά¬ 
λειας Πτήσεων των Ενόπλων Δυνάμεων και των λοιπών 
Τμημάτων Ασφαλείας, για την ανάπτυξη κοινών επιχει¬ 
ρησιακών προτύπων ασφάλειας πτήσεων σε πυροσβε¬ 
στικές εναέριες επιχειρήσεις. 

δ. Η συνεργασία με τις αρμόδιες Διευθύνσεις της Υπη¬ 
ρεσίας Πολιτικής Αεροπορίας (Υ.Π.Α.) για την ανάπτυξη 
επιχειρησιακών προτύπων ασφάλειας πτήσεων για τα 
πτητικά μέσα του Π.Σ. 

ε. Η συνεργασία με τις συναρμόδιες Διευθύνσεις του 
Αρχηγείου Πυροσβεστικού Σώματος (Α.Π.Σ.) για κάθε 
θέμα ασφάλειας πτήσεων στο οποίο εμπλέκεται το 
πυροσβεστικό προσωπικό και τα εναέρια μέσα του Πυ¬ 
ροσβεστικού Σώματος, καθώς και για την προμήθεια 
εναερίων μέσων. 

στ. Η ανάπτυξη και έκδοση επιχειρησιακών προτύπων 
για την ασφαλή και επιτυχή διεξαγωγή εναέριων επι¬ 
χειρήσεων αρμοδιότητας Πολιτικής Προστασίας, εντός 
ή εκτός της Ελληνικής Επικράτειας, στις οποίες εκτός 
των εναέριων μέσων του Π.Σ. μετέχουν και εναέρια μέσα 
άλλων φορέων. 

ΤΜΗΜΑ 2ο ΠΤΗΤΙΚΩΝ ΚΑΙ ΤΕΧΝΙΚΩΝ ΠΡΟΤΥΠΩΝ ΠΥ¬ 
ΡΟΣΒΕΣΤΙΚΏΝ ΕΝΑΕΡΙΩΝ ΜΕΣΩΝ 
α. Η παρακολούθηση της διεθνούς αεροπορικής βιβλι¬ 
ογραφίας σε θέματα εναέριων μέσων πυροσβεστικού 
ενδιαφέροντος. 

β. Η σύνταξη μελετών, τεχνικών εκθέσεων και εισηγή¬ 
σεων για εναέρια μέσα πυροσβεστικού ενδιαφέροντος. 

γ. Η παρακολούθηση της πτητικής και τεχνικής λει¬ 
τουργίας και πλοϊμότητας, η τήρηση αρχείου, των ενα¬ 
έριων μέσων του Πυροσβεστικού Σώματος και η συνερ¬ 
γασία με την Υ.Π.Α. για τα θέματα αυτά. 

δ. Η σύνταξη εισηγήσεων για την πτητική και τεχνική 
εκπαίδευση, του προσωπικού της Υπηρεσίας Εναέριων 
Μέσων με σκοπό τη βελτίωση του επιπέδου ασφάλειας 
πτήσεων. 

ε. Η τήρηση των μητρώων εκπαίδευσης των χειριστών 
και τεχνικών του Π.Σ., η παρακολούθησή τους και η 
σύνταξη εισηγήσεων αναφορικά με την εξέλιξη, τη συ¬ 
ντήρηση, την αλλαγή στο διαθέσιμο τύπο ελικοπτέρου 
ή αεροσκάφους ή κάθε άλλη μεταβολή στην πτητική ή 
τεχνική τους ικανότητα. 

στ. Ο χειρισμός και προώθηση των πάσης φύσεως δαπα¬ 
νών που θα απαιτηθούν για τη λειτουργία και συντήρηση 
των εναέριων μέσων, όπως καύσιμα, ανταλλακτικά καθώς 
και η συνεργασία με τη Διεύθυνση Οικονομικών για την 
έκδοση εγκριτικών και άλλων σχετικών αποφάσεων. 

ζ. Ο χειρισμός κάθε άλλου θέματος που αφορά τα 
εναέρια μέσα του Π.Σ. και δεν υπάγεται στην αρμοδιό¬ 
τητα άλλης Διεύθυνσης. 




ΦΕΚ 

Άρθρο 18 

Διάρθρωση - Αρμοδιότητες 
της Διεύθυνσης Προληπτικής Πυροπροστασίας 

1. Η Διεύθυνση Προληπτικής Πυροπροστασίας περι¬ 
λαμβάνει τα ακόλουθα τμήματα: 

α. Τμήμα Ιο Πυροσβεστικών Κανονισμών και Διατάξεων, 
β. Τμήμα 2ο Υλικών και Συστημάτων Ενεργητικής και 
Παθητικής Πυροπροστασίας. 

γ. Τμήμα 3ο Επεξεργασίας και Αξιολόγησης Στατιστι¬ 
κών Στοιχείων Πυροπροστασίας. 

δ. Τμήμα 4ο Επιστημονικής Έρευνας και Μεθοδολο¬ 
γίας. 

2. Η Διεύθυνση Προληπτικής Πυροπροστασίας έχει τις 
ακόλουθες αρμοδιότητες που κατανέμονται μεταξύ των 
Τμημάτων ως εξής: 

ΤΜΗΜΑ Ιο ΠΥΡΟΣΒΕΣΤΙΚΩΝ ΚΑΝΟΝΙΣΜΩΝ ΚΑΙ ΔΙΑ¬ 
ΤΑΞΕΩΝ 

α. Η κατάρτιση και η νομοτεχνική επεξεργασία των 
σχεδίων πυροσβεστικών διατάξεων και κανονισμών πυ¬ 
ροπροστασίας καθώς και η μέριμνα για την έκδοση και 
δημοσίευσή τους. 

β. Η μέριμνα για τη συμμετοχή εκπροσώπων του Αρ¬ 
χηγείου, σε ομάδες εργασίας άλλων Υπουργείων και 
Φορέων, με σκοπό την έκδοση Κοινών Υπουργικών Απο¬ 
φάσεων (κοινή υπουργική απόφαση) και λοιπών νομοθε- 
τημάτων, που αφορούν την πυρασφάλεια επιχειρήσεων 
και δραστηριοτήτων, για το χειρισμό θεμάτων σχετικών 
με την πυροπροστασία. 

γ. Η κωδικοποίηση και η έκδοση της νομοθεσίας πυ¬ 
ρασφάλειας, καθώς και η διαρκής ενημέρωσή της σε 
συνεργασία με το Τμήμα Τυπογραφείου. 

δ. Η παρακολούθηση της Κοινοτικής Νομοθεσίας Πυρο¬ 
προστασίας και η ενημέρωση επί των εκάστοτε εκδιδο- 
μένων οδηγιών της Ευρωπαϊκής Ένωσης, καθώς και η μέ¬ 
ριμνα για την προσαρμογή της Ελληνικής νομοθεσίας. 

ε. Η παρακολούθηση του τρόπου εφαρμογής της νο¬ 
μοθεσίας πυρασφάλειας και η έκδοση ερμηνευτικών 
εγκυκλίων διαταγών για την πιστή και ομοιόμορφη 
εφαρμογή της από τις Υπηρεσίες του Σώματος. 

στ. Η κατάρτιση και υποβολή ερωτημάτων για θέματα 
πυροπροστασίας στη Νομική Διεύθυνση του Υπουργείου 
Δημόσιας Τάξης ή άλλων συναρμόδιων Υπουργείων, 
για την έκδοση σχετικών γνωμοδοτήσεων, καθώς και 
η παροχή απόψεων στο αρμόδιο Τμήμα του Α.Π.Σ. για 
τις προσφυγές επί θεμάτων πυροπροστασίας στα Δι¬ 
οικητικά Δικαστήρια. 

ζ. Η φροντίδα για την επεξεργασία, εκτύπωση και 
διάθεση ενημερωτικών φυλλαδίων και λοιπών εντύπων, 
αναφορικά με την πρόληψη πυρκαγιών καθώς και για 
κάθε άλλη μορφή εκπαίδευσης, ενημέρωσης φορέων και 
κοινού, για την αντιμετώπιση πυρκαγιών σε όλους τους 
τομείς της ανθρώπινης δραστηριότητας. 

ΤΜΗΜΑ 2ο ΥΛΙΚΩΝ ΚΑΙ ΣΥΣΤΗΜΑΤΩΝ ΕΝΕΡΓΗΤΙΚΗΣ 
ΚΑΙ ΠΑΘΗΤΙΚΗΣ ΠΥΡΟΠΡΟΣΤΑΣΙΑΣ 
α. Η συγκέντρωση, μελέτη και αξιοποίηση ξένων προ¬ 
τύπων, κυρίως των χωρών της ΕυρωπαϊκήςΈνωσης, σχε¬ 
τικά με τις προδιαγραφές για πυροσβεστήρες, δοκιμές 
πυρκαγιάς των δομικών υλικών και κατασκευών, συστη¬ 
μάτων ανίχνευσης και κατάσβεσης πυρκαγιάς, καθώς 
και κάθε άλλου μέτρου και μέσου πυροπροστασίας. 

β. Η συμμετοχή στις Τεχνικές Επιτροπές και υποε¬ 
πιτροπές του ΕΛ.Ο.Τ. για την εκπόνηση εθνικών προ¬ 
τύπων. 


γ. Η συνεργασία με εργαστήρια της ημεδαπής ή της 
αλλοδαπής που είναι εξουσιοδοτημένα να εκτελούν 
δοκιμές υλικών και μέσων πυροπροστασίας και να χο¬ 
ρηγούν σχετικά έγγραφα πιστοποίησης. 

δ. Η σύσταση Ομάδων Εργασίας, αποτελούμενων από 
Αξιωματικούς του Πυροσβεστικού Σώματος, κυρίως από 
αυτούς που έχουν την ιδιότητα του τεχνικού επιστή¬ 
μονα, που αξιολογούν τα αιτήματα για την αποδοχή 
νέων κατασβεστικών υλικών και μέσων ενεργητικής 
πυροπροστασίας, υλικών και συστημάτων παθητικής 
πυροπροστασίας, κατά τη διαδικασία εφαρμογής της 
ισχύουσας νομοθεσίας, στο στάδιο της έγκρισης της 
μελέτης και χορήγησης του πιστοποιητικού πυροπρο¬ 
στασίας, για αποκλειστική - εσωτερική χρήση από τα 
γραφεία πυρασφάλειας των κατά τόπους Πυροσβεστι¬ 
κών Υπηρεσιών και ενημέρωση των λοιπών Υπηρεσιών 
του Σώματος. 

ε. Η κωδικοποίηση προτύπων και νομοθεσιών που 
αφορούν το Πυροσβεστικό Σώμα, η διάθεσή τους σε 
όλες τις Πυροσβεστικές Υπηρεσίες και η διαρκής ενη¬ 
μέρωσή τους. 

στ. Η παρακολούθηση εφαρμογής προτύπων και η έκ¬ 
δοση ερμηνευτικών οδηγιών για την ορθή και ομοιόμορ¬ 
φη εφαρμογή τους από τις Υπηρεσίες του Σώματος. 

ζ. Η πιστοποίηση νέων κατασβεστικών υλικών και μέ¬ 
σων ενεργητικής πυροπροστασίας, καθώς και υλικών 
μέτρων παθητικής πυροπροστασίας, εφόσον εγκριθεί η 
διαπίστευση του 2ου Τμήματος από τον αρμόδιο Φορέα 
Διαπίστευσης (Εθνικό Σύστημα Διαπίστευσης - Ε.ΣΥ. 
Δ.), σύμφωνα με τα οριζόμενα στο Ευρωπαϊκό Πρότυπο 
ΕΛΟΤ ΕΝ 45011. 

ΤΜΗΜΑ 3ο ΕΠΕΞΕΡΓΑΣΙΑΣ ΚΑΙ ΑΞΙΟΛΟΓΗΣΗΣ ΣΤΑΤΙ¬ 
ΣΤΙΚΩΝ ΣΤΟΙΧΕΙΩΝ ΠΥΡΟΠΡΟΣΤΑΣΙΑΣ 
α. Η ανάλυση των στατιστικών δεδομένων πυροπρο¬ 
στασίας της ετήσιας δραστηριότητας των γραφείων 
πυρασφάλειας των Υπηρεσιών του Σώματος, που υπο¬ 
βάλλονται σύμφωνα με το ΥΠΟΔΕΙΓΜΑ III της υπ’ αρ. 
10/2003 Εγκυκλίου - Διαταγής Α.Π.Σ. και η συγκριτι¬ 
κή επεξεργασία και αξιολόγησή τους, σε σχέση με τα 
αντίστοιχα των προηγουμένων ετών, για την εξαγωγή 
τελικών διαπιστώσεων - συμπερασμάτων. 

β. Η ανάλυση των στατιστικών δεδομένων των εκτά¬ 
κτων ελέγχων που διενεργούν οι Πυροσβεστικές Υπη¬ 
ρεσίες και Περιφερειακές Διοικήσεις Πυροσβεστικών 
Υπηρεσιών, σύμφωνα με τα διαλαμβανόμενα στην υπ’ 
αρ. 10/2003 Εγκύκλιο- Διαταγή Α.Π.Σ. και η συγκριτι¬ 
κή επεξεργασία και αξιολόγησή τους, σε σχέση με τα 
αντίστοιχα των προηγουμένων ετών, για την εξαγωγή 
τελικών διαπιστώσεων - συμπερασμάτων. 

γ. Η υποβολή προτάσεων και η έκδοση των αναγκαίων 
διαταγών για βελτίωση του συστήματος συλλογής, κα¬ 
ταγραφής και καταχώρησης στους στατιστικούς πίνακες 
των στατιστικών στοιχείων, κατά τρόπο που θα εξυπηρε¬ 
τείται και ο τομέας προληπτικής πυροπροστασίας. 

δ. Η διατύπωση εισηγήσεων και προτάσεων για τη 
διαμόρφωση της ακολουθητέας τακτικής και την ανα¬ 
μόρφωση της νομοθεσίας πυρασφαλείας στον τομέα 
προληπτικής πυροπροστασίας, σύμφωνα με τα συμπε¬ 
ράσματα της αξιολόγησης των στατιστικών δεδομέ¬ 
νων. 

ε. Η παρακολούθηση των εξελίξεων της Στατιστικής 
Επιστήμης και η αξιοποίηση των σύγχρονων μεθόδων 
εκμετάλλευσης των στατιστικών δεδομένων. 

ΤΜΗΜΑ 4ο ΕΠΙΣΤΗΜΟΝΙΚΗΣ ΕΡΕΥΝΑΣ ΚΑΙ ΜΕΘΟΔΟ¬ 
ΛΟΓΙΑΣ 

α. Η παροχή τεχνικής βοήθειας, πληροφοριών και συμ¬ 
βουλών στους εκπροσώπους του Πυροσβεστικού Σώμα¬ 
τος, που συμμετέχουν σε επιτροπές διϋπουργικού χαρα¬ 
κτήρα για τη σύνταξη κανονισμών πυροπροστασίας. 

β. Η μέριμνα για την ίδρυση Κέντρου Πυρομηχανικών 
και Πυροσβεστικών Δοκιμών στην Ελλάδα, σε συνεργασία 
με Πανεπιστημιακά και Τεχνολογικά Ιδρύματα, καθώς και 
με άλλους φορείς του Δημόσιου και Ιδιωτικού τομέα. 

γ. Η κατάρτιση μακροχρόνιων προγραμμάτων σε 
θέματα κανονισμών, υλικών και μέσων αρμοδιότητας 
Πυροσβεστικής Υπηρεσίας, η επιστημονική διερεύνησή 
τους, η διατύπωση πορισμάτων και η πειραματική τεκ¬ 
μηρίωση αυτών. 

δ. Η συνεχής παρακολούθηση και μελέτη κανονισμών 
άλλων Χωρών και η συνεργασία με αυτές στη διοργάνω¬ 
ση ημερίδων και συνεδρίων, η αξιοποίηση νέων μεθόδων 
επιστημονικής έρευνας και πειραματικής δοκιμασίας και η 
ενημέρωση των ενδιαφερομένων φορέων στην Ελλάδα. 

Αρθρο 19 

Διάρθρωση - Αρμοδιότητες 
της Διεύθυνσης Ασφάλειας και Υγιεινής 

1. Η Διεύθυνση Ασφάλειας και Υγιεινής περιλαμβάνει 
τα ακόλουθα τμήματα: 

α. Τμήμα Ιο Υγειονομικού Ελέγχου, 
β. Τμήμα 2ο Ασφάλειας και Υγιεινής στους χώρους 
εργασίας. 

γ. Τμήμα 3ο Ασφάλειας και Υγιεινής κατά τις επιχει¬ 
ρήσεις. 

2. Η Διεύθυνση Ασφάλειας και Υγιεινής έχει τις ακό¬ 
λουθες αρμοδιότητες που κατανέμονται μεταξύ των 
Τμημάτων ως εξής: 

ΤΜΗΜΑ Ιο ΥΓΕΙΟΝΟΜΙΚΟΥ ΕΛΕΓΧΟΥ 
α. Η παρακολούθηση και ο έλεγχος της τήρησης των 
μέτρων ασφάλειας και υγιεινής που καθορίζονται από 
την ισχύουσα νομοθεσία και η συμβολή στην εφαρμογή 
τους. 

β. Η παρακολούθηση και λήψη των κατάλληλων μέ¬ 
τρων σε περίπτωση ατυχημάτων που προκαλούνται 
κατά τη διάρκεια της εργασίας και η υγειονομική δια¬ 
χείριση αυτών. 

γ. Η ανάλυση των στατιστικών δεδομένων που προκύ¬ 
πτουν από πάσης φύσεως ατύχημα σχετιζόμενο με το 
πυροσβεστικό έργα και η σύνταξη μελετών, εισηγήσεων 
και προτάσεων για την αναβάθμιση του παρεχομένου 
πλαισίου υγιεινής ασφάλειας. 

ΤΜΗΜΑ 2ο ΑΣΦΑΛΕΙΑΣ ΚΑΙ ΥΓΙΕΙΝΗΣ ΣΤΟΥΣ ΧΩΡΟΥΣ 
ΕΡΓΑΣΙΑΣ 

α. Η συλλογή και ενημέρωση της ισχύουσας νομοθε¬ 
σίας σχετικά με την Ασφάλεια και Υγιεινή Εργαζομένων 
(Α.Υ.Ε.) στο χώρο εργασίας. 

β. Η έκδοση των αναγκαίων διαταγών και η παροχή οδη¬ 
γιών, για την εφαρμογή του υφιστάμενου νομικού πλαισίου 
και των προβλεπόμενων μέτρων για την προαγωγή της 
ασφάλειας και υγείας των υπαλλήλων κατά την εργασία, 
πλην των δραστηριοτήτων του Επιχειρησιακού Τομέα. 

γ. Η μελέτη των συνθηκών και η εκτίμηση του κινδύνου 
στο χώρο εργασίας, η υποβολή προτάσεων και μέτρων 
για τη βελτίωσή τους για την εξασφάλιση της ασφά¬ 
λειας και υγείας του προσωπικού του Πυροσβεστικού 
Σώματος. 


δ. Η συνεργασία με τους αρμόδιους Φορείς, σχετικά 
με την Ασφάλεια και Υγιεινή των Εργαζομένων. 
ΤΜΗΜΑ 3ο ΑΣΦΑΛΕΙΑΣ ΚΑΙ ΥΓΙΕΙΝΗΣ ΚΑΤΑ ΤΙΣ ΕΠΙ¬ 
ΧΕΙΡΗΣΕΙΣ 

α. Η ανάπτυξη, εφαρμογή και παρακολούθηση του 
θεσμικού πλαισίου για την Α.Υ.Ε., αναφορικά με τις δρα¬ 
στηριότητες στον Επιχειρησιακό τομέα του Πυροσβε¬ 
στικού Σώματος. 

β. Η υποβολή προτάσεων και η έκδοση των αναγκαίων 
διαταγών για την εφαρμογή του υφιστάμενου νομικού 
πλαισίου για τις δραστηριότητες του Επιχειρησιακού 
Τομέα του Πυροσβεστικού Σώματος. 

γ. Η κατάρτιση προγραμμάτων εκπαίδευσης του 
προσωπικού και η διαρκής ενημέρωσή του σε θέματα 
ασφάλειας και υγιεινής κατά τη διάρκεια επιχειρησιακής 
δραστηριότητας. 

ΚΕΦΑΛΑΙΟ Γ 
Β' ΚΛΑΔΟΣ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΔΙΕΥΘΥΝΣΕΩΝ - ΤΜΗΜΑΤΩΝ 

Άρθρο 20 

Διάρθρωση του Β' Κλάδου 

Ο Β' Κλάδος Διοικητικής Υποστήριξης διαρθρώνεται 
στις εξής Διευθύνσεις: 

- Διεύθυνση Προσωπικού 

- Διεύθυνση Οργάνωσης - Νομοθεσίας 

- Διεύθυνση Εκπαίδευσης 

- Διεύθυνση Πληροφορικής - Επικοινωνιών 

- Διεύθυνση Τεχνικών 

- Διεύθυνση Οικονομικών 

Αρθρο 20 

Διάρθρωση-Αρμοδιότητες 
της Διεύθυνσης Προσωπικού 

1. Η Διεύθυνση Προσωπικού διαρθρώνεται στα ακό¬ 
λουθα τμήματα: 

α. Τμήμα Ιο Αξιωματικών - Πυρονόμων 
β. Τμήμα 2ο Υπαξιωματικών και Πυροσβεστών 
γ. Τμήμα 3ο Γραμματείας - Αρχείου 
δ. Τμήμα 4ο Συντάξεων - Αποστράτων 
ε. Τμήμα 5ο Εποχικού Προσωπικού - Προκηρύξεων 
Διαγωνισμού και Διενέργειας Εξετάσεων 
και την Υποδιεύθυνση Πολιτικού Προσωπικού, η οποία 
περιλαμβάνει τα εξής τμήματα: 
α. Τμήμα Ιο Μονίμου πολιτικού προσωπικού 
β. Τμήμα 2ο Προσωπικού με σύμβαση εργασίας. 

2. Η Διεύθυνση Προσωπικού έχει τις ακόλουθες αρμο¬ 
διότητες που κατανέμονται μεταξύ των Τμημάτων και 
της Υποδιεύθυνσής της ως εξής: 

ΤΜΗΜΑ Ιο ΑΞΙΩΜΑΤΙΚΩΝ -ΠΥΡΟΝΟΜΩΝ 
α. Ο χειρισμός των θεμάτων υπηρεσιακής κατάστα¬ 
σης, όπως τοποθετήσεων, μεταθέσεων, αποσπάσεων και 
λοιπών μετακινήσεων των Αξιωματικών και Πυρονόμων 
του Πυροσβεστικού Σώματος. 

β. Η κατάρτιση, τήρηση, ενημέρωση και διακίνηση των 
ατομικών εγγράφων, φακέλων και βιβλιαρίων των Αξι¬ 
ωματικών και Πυρονόμων. 

γ. Ο χειρισμός των θεμάτων πάσης φύσεως αδειών, 
κρίσεων και επανακρίσεων των Αξιωματικών και Πυρο¬ 
νόμων, καθώς και αυτών που αφορούν τη βαθμολογι¬ 
κή ή μισθολογική προαγωγή ή άλλη υπηρεσιακή τους 
μεταβολή. 

δ. Η μέριμνα για την έκδοση των διοικητικών πράξεων, 
που αφορούν διορισμό, κατάταξη, προαγωγή, αποστρα¬ 
τεία, παραίτηση, απόταξη, επαναπρόσληψη, μετάταξη 
και άλλα θέματα υπηρεσιακής κατάστασης των Αξιω¬ 
ματικών και Πυρονόμων. 

ε. Η γραμματειακή υποστήριξη των Συμβουλίων Κρί¬ 
σεων των Αξιωματικών και Πυρονόμων. 

στ. Η παρακολούθηση και η ενημέρωση από το αρμό¬ 
διο Τμήμα του Α.Π.Σ., υποθέσεων που αφορούν ποινικές 
και αστικές δίκες κατά Αξιωματικών και Πυρονόμων, 
για αδικήματα που διέπραξαν κατά την εκτέλεση της 
υπηρεσίας τους και η μέριμνα για τη λήψη των κατάλ¬ 
ληλων μέτρων. 

ζ. Η κατάρτιση της επετηρίδας των Αξιωματικών και 
Πυρονόμων, η συνεχής ενημέρωσή της καθώς και η 
τήρηση και ενημέρωση των απαραίτητων βιβλίων, όπως 
δύναμης ανά Υπηρεσία, ειδικότητα, εφέδρων κ.λπ. 

η. Η συγκέντρωση των εκθέσεων ικανότητας και ο 
έλεγχος πληρότητάς τους, σύμφωνα με την ισχύουσα 
σχετική νομοθεσία και τις εγκυκλίους διαταγές. 

θ. Ο χειρισμός των θεμάτων χορήγησης ηθικών και 
υλικών αμοιβών, παρασήμων και μεταλλίων των Αξιω¬ 
ματικών και Πυρονόμων. 

ι. Ο χειρισμός των πειθαρχικών υποθέσεων των Αξιω¬ 
ματικών και Πυρονόμων και η μέριμνα για τη συγκρότη¬ 
ση και λειτουργία των Πειθαρχικών Συμβουλίων. 

ια. Ο χειρισμός κάθε άλλου διοικητικού θέματος των 
Αξιωματικών και Πυρονόμων. 

ΤΜΗΜΑ 2ο ΥΠΑΞΙΩΜΑΤΙΚΩΝ - ΠΥΡΟΣΒΕΣΤΩΝ 
α. Ο χειρισμός των θεμάτων υπηρεσιακής κατάστα¬ 
σης, όπως τοποθετήσεων, μεταθέσεων, αποσπάσεων, 
μετακινήσεων, μετατάξεων των Υπαξιωματικών και Πυ¬ 
ροσβεστών. 

β. Ο χειρισμός των θεμάτων πόσης φύσεως αδειών, 
κρίσεων και επανακρίσεων των Υπαξιωματικών και Πυ¬ 
ροσβεστών, καθώς και αυτών που αφορούν τη βαθμολο¬ 
γική ή μισθολογική προαγωγή ή άλλη υπηρεσιακή τους 
μεταβολή, καθώς και η συγκέντρωση των εκθέσεων 
ικανότητάς τους και ο έλεγχος για την πληρότητά τους, 
σύμφωνα με την ισχύουσα σχετική νομοθεσία και τις 
εγκύκλιες διαταγές. 

γ. Η κατάρτιση και τήρηση της επετηρίδας καθώς 
και η κατάρτιση, τήρηση, ενημέρωση και διακίνηση των 
ατομικών εγγράφων, φακέλων και βιβλιαρίων των Υπα- 
ξιωματικών και Πυροσβεστών. 

δ. Η φροντίδα για την έκδοση των διοικητικών πρά¬ 
ξεων που αφορούν διορισμούς, μονιμοποιήσεις, προα¬ 
γωγές, παραιτήσεις, απολύσεις, αποκαταστάσεις και 
μετατάξεις Υπαξιωματικών και Πυροσβεστών. 

ε. Η γραμματειακή υποστήριξη των Συμβουλίων Κρί¬ 
σεων των Υπαξιωματικών Πυροσβεστών. 

στ. Η παρακολούθηση και η ενημέρωση από το αρμό¬ 
διο Τμήμα του Α.Π.Σ., υποθέσεων που αφορούν ποινικές 
και αστικές δίκες κατά Υπαξιωματικών - Πυροσβεστών 
και εποχικών πυροσβεστών για αδικήματα που διέπρα¬ 
ξαν κατά την εκτέλεση της υπηρεσίας τους και η φρο¬ 
ντίδα για τη λήψη των κατάλληλων μέτρων. 

ζ. Ο χειρισμός των θεμάτων χορήγησης υλικών και 
ηθικών αμοιβών, καθώς και ειδικών αδειών. 

η. Ο χειρισμός των πειθαρχικών υποθέσεων και η 
φροντίδα για τη συγκρότηση και λειτουργία των Πει¬ 
θαρχικών Συμβουλίων. 

θ. Η έκδοση των υπηρεσιακών δελτίων ταυτότητας 


του πυροσβεστικού προσωπικού και η τήρηση των απα¬ 
ραίτητων βιβλίων και σχετικού Αρχείου. 

ι. Η παρακολούθηση και οι απαραίτητες ενέργειες 
για τη στρατολογική κατάσταση των Υπαξιωματικών 
και Πυροσβεστών. 

ια. Η τήρηση και συνεχής ενημέρωση των απαραίτη¬ 
των βιβλίων δύναμης, γενικού μητρώου, δύναμης ανά 
Υπηρεσία, ειδικότητα κ.λπ. 

ιβ. Ο χειρισμός κάθε άλλου διοικητικού θέματος που 
αφορά Υπαξιωματικούς, Πυροσβέστες και Δόκιμους Πυ¬ 
ροσβέστες. 

ΤΜΗΜΑ 3ο ΓΡΑΜΜΑΤΕΙΑΣ - ΑΡΧΕΙΟΥ 
α. Η παραλαβή, αποσφράγιση, πρωτοκόλληση και 
διανομή στις αρμόδιες Διευθύνσεις της εισερχόμενης 
κοινής και εμπιστευτικής αλληλογραφίας, σύμφωνα με 
τις σχετικές εντολές του Προϊσταμένου Επιτελείου του 
Αρχηγείου. 

β. Η παραλαβή, αναπαραγωγή, παραβολή προς το σχέ¬ 
διο, επικύρωση των φωτ/φων, παράδοση στο Ταχυδρομείο 
της εξερχόμενης αλληλογραφίας και η επιστροφή των 
σχεδίων των εγγράφων στις αρμόδιες Διευθύνσεις. 

γ. Η μέριμνα για την τήρηση του Αρχείου του Αρχηγεί¬ 
ου με βάση τον Κανονισμό Αλληλογραφίας και το θεμα- 
τολόγιο και η τοποθέτηση των πρωτοτύπων εγγράφων 
κατά χρονολογική σειρά στους φακέλους για την άμεση 
ανεύρεσή τους σε περίπτωση που χρειασθεί. 

δ. Η φροντίδα για την περιοδική και σύμφωνα με τις 
σχετικές εγκυκλίους διαταγές για την εκκαθάριση του 
αρχείου του Αρχηγείου. 

ε. Η εισήγηση προς τη Διαχείριση Υλικού του Αρχη¬ 
γείου Πυροσβεστικού Σώματος για τον εφοδιασμό των 
Διευθύνσεων και Τμημάτων με τα αναγκαία γραφικά 
μέσα και υλικά. 

ΤΜΗΜΑ 4ο ΣΥΝΤΑΞΕΩΝ - ΑΠΟΣΤΡΑΤΩΝ 
α. Η παραλαβή, συμπλήρωση και η υποβολή στο Γ ενικό 
Λογιστήριο των δικαιολογητικών συνταξιοδότησης των 
υπαλλήλων. 

β. Η έκδοση και χορήγηση των απαραίτητων εγγρά¬ 
φων, πιστοποιητικών και βεβαιώσεων που αφορούν το 
πυροσβεστικό προσωπικό σε αποστρατεία. 

γ. 0 χειρισμός πάσης φύσεως θεμάτων που αφορούν 
τους αποστράτους. 

ΤΜΗΜΑ 5ο ΕΠΟΧΙΚΟΥ ΠΡΟΣΩΠΙΚΟΥ - ΠΡΟΚΗΡΥΞΕΩΝ 
ΔΙΑΓΩΝΙΣΜΩΝ ΚΑΙ ΔΙΕΝΕΡΓΕΙΑΣ ΕΞΕΤΑ¬ 
ΣΕΩΝ 

α. Ο χειρισμός των πάσης φύσεως θεμάτων πρόσλη¬ 
ψης προσωπικού με σχέση εργασίας ιδιωτικού δικαίου 
ορισμένου ή αόριστου χρόνου, η μέριμνα για την επα- 
ναπρόσληψή του σύμφωνα με την ισχύουσα νομοθεσία 
και η έκδοση των απαραίτητων διοικητικών πράξεων. 

β. Ο χειρισμός των θεμάτων υπηρεσιακής κατάστασης 
και η παρακολούθηση των συμβάσεων εργασίας αυτών. 

γ. Η τήρηση και συνεχής ενημέρωση των απαραίτητων 
βιβλίων και σχετικού αρχείου. 

δ. Η παρακολούθηση της αριθμητικής δύναμης του 
πυροσβεστικού προσωπικού του Σώματος και η μέριμνα 
για τη συμπλήρωση των κενών της οργανικής δύναμης 
με την προκήρυξη και διεξαγωγή του σχετικού διαγω¬ 
νισμού κατάταξης. 

ε. Η μέριμνα για την προκήρυξη και διενέργεια των 
εισιτηρίων εξετάσεων για τις Σχολές της Πυροσβεστι¬ 
κής Ακαδημίας, καθώς και των προαγωγικών εξετάσεων, 
σύμφωνα με την ισχύουσα νομοθεσία. 

3. ΥΠΟΔΙΕΥΘΥΝΣΗ ΠΟΛΙΤΙΚΟΥ ΠΡΟΣΩΠΙΚΟΥ 
Η Υποδιεύθυνση Πολιτικού Προσωπικού περιλαμβά¬ 
νει τα εξής τμήματα τα οποία έχουν τις ακόλουθες 
αρμοδιότητες: 

α. ΤΜΗΜΑ Ιο ΜΟΝΙΜΟΥ ΠΟΛΙΤΙΚΟΥ ΠΡΟΣΩΠΙΚΟΥ 
Το Τμήμα αυτό έχει για το μόνιμο πολιτικό προσωπικό, 
που υπηρετεί σ’ όλες τις Υπηρεσίες του Σώματος, όλες 
τις αρμοδιότητες που αναφέρονται στην παράγραφο 2 
για τα Τμήματα της Διεύθυνσης Προσωπικού, 
β. ΤΜΗΜΑ 2ο ΠΡΟΣΩΠΙΚΟΥ ΜΕ ΣΥΜΒΑΣΗ ΕΡΓΑΣΙΑΣ 
Το Τμήμα αυτό έχει για το προσωπικό με σχέση εργα¬ 
σίας ιδιωτικού δικαίου, που υπηρετεί σ’ όλες τις Υπηρε¬ 
σίες του Σώματος, όλες τις αρμοδιότητες που αναφέρο- 
νται στην παράγραφο 2 για τα Τμήματα της Διεύθυνσης 
Προσωπικού. 

Αρθρο 21 

Διάρθρωση-Αρμοδιότητες της Διεύθυνσης 
Οργάνωσης - Νομοθεσίας 

1. Η Διεύθυνση Οργάνωσης - Νομοθεσίας περιλαμβάνει 
τα ακόλουθα τμήματα: 

α. Τμήμα Ιο Νομικό 
β. Τμήμα 2ο Δικαστικό 

γ. Τμήμα 3ο Οργάνωσης και Κοινοβουλευτικού Ελέγ¬ 
χου 

δ. Τ μήμα 4ο Αθλητισμού 

ε. Τμήμα 5ο Δημοσίων Σχέσεων 

στ. Τμήμα 6ο Διεθνούς Πυροσβεστικής Συνεργασίας 

ζ. Τμήμα 7ο Μουσικής Μπάντας 

2. Η Διεύθυνση Οργάνωσης - Νομοθεσίας έχει τις 
ακόλουθες αρμοδιότητες που κατανέμονται μεταξύ των 
Τμημάτων της ως εξής: 

ΤΜΗΜΑ Ιο ΝΟΜΙΚΩΝ ΥΠΟΘΕΣΕΩΝ 
α. Η παρακολούθηση της νομοθεσίας που αφορά το 
Πυροσβεστικό Σώμα και η έκδοση ερμηνευτικών εγκυ¬ 
κλίων και διαταγών για την πιστή και ομοιόμορφη εφαρ¬ 
μογή της από τις Υπηρεσίες του Σώματος. 

β. Η κατάρτιση και νομοτεχνική επεξεργασία σχεδί¬ 
ων, νόμων, Προεδρικών διαταγμάτων και κανονιστικών 
αποφάσεων και η μέριμνα για την προώθηση και δη¬ 
μοσίευσή τους. 

γ. Η μελέτη του δικαίου της Ευρωπαϊκής Ένωσης και 
η προετοιμασία εναρμόνισης της ελληνικής νομοθεσίας 
προς αυτό σε θέματα αρμοδιότητας του Πυροσβεστικού 
Σώματος, σε συνεργασία με τις αρμόδιες Διευθύνσεις. 

δ. Η μελέτη σχεδίων νόμων άλλων Υπουργείων, που 
αφορούν και το Πυροσβεστικό Σώμα και η διατύπωση 
σχολίων και προτάσεων, σε συνεργασία με τις συναρ- 
μόδιες Διευθύνσεις του Αρχηγείου. 

ε. Η κωδικοποίηση της νομοθεσίας του Σώματος και η 
διαρκής ενημέρωση αυτής σε συνεργασία με το Τμήμα 
Τυπογραφείου της Διεύθυνσης Εκπαίδευσης. 

στ. Η παρακολούθηση της ποινικής νομοθεσίας και 
ιδιαίτερα εκείνης που έχει σχέση με τα εγκλήματα και 
πταίσματα για τα οποία επιλαμβάνονται οι ειδικοί ανα- 
κριτικοί υπάλληλοι και οι Δημόσιοι Κατήγοροι του Σώμα¬ 
τος και επίλυση των παρουσιαζομένων προβλημάτων. 

ζ. Η παρακολούθηση και τήρηση της νομολογίας των 
Διοικητικών Δικαστηρίων. 

η. Η επεξεργασία και υποβολή ερωτημάτων για νομικά 
ζητήματα προς το Γραφείο Νομικού Συμβούλου στο 
Υπουργείο Δημόσιας Τάξης και τις αρμόδιες Εισαγγε¬ 
λίες και λοιπές Αρχές και η τήρηση και εφαρμογή των 
γνωμοδοτήσεών τους. 


θ. Η παροχή νομικών συμβουλών προς την Ηγεσία του 
Σώματος, τις Υπηρεσίες και τα όργανα του για υπηρε¬ 
σιακά προβλήματα και ζητήματα νομικής φύσης που 
ανακύπτουν κατά την εκτέλεση των καθηκόντων και αρ¬ 
μοδιοτήτων τους και η καθοδήγηση των Υπηρεσιών του 
Σώματος για την ορθή εφαρμογή της νομοθεσίας. 

ι. Η παραλαβή, μελέτη, διαφύλαξη και ηλεκτρονική δι¬ 
αχείριση των Φ.Ε.Κ. καθώς και η επικύρωση αντιγράφων 
και φωτοαντιγράφων εγγράφων αρμοδιότητας του 1ου 
και 2ου Τμήματος. 

ια. Η συνεργασία με την Κεντρική Υπηρεσία του Νο¬ 
μικού Συμβουλίου του Κράτους, καθώς και με τα κατά 
τόπους αρμόδια Γ ραφεία Νομικών Συμβούλων, για θέ¬ 
ματα σχετικά με την αποστολή του Πυροσβεστικού 
Σώματος. 

ΤΜΗΜΑ 2ο ΔΙΚΑΣΤΙΚΟ 

α. Η σύνταξη και αποστολή προς τα Διοικητικά Δι¬ 
καστήρια εκθέσεων απόψεων της Διοίκησης στις πε¬ 
ριπτώσεις άσκησης ενδίκων βοηθημάτων και μέσων 
στρεφομένων κατά του Υπουργού Δημόσιας Τάξης ή 
άλλων οργάνων του Σώματος, που αφορούν υποθέσεις 
ιδιωτών ή πυροσβεστικών υπαλλήλων, καθώς και πόσης 
φύσεως άλλων θεμάτων υπηρεσιακής κατάστασης του 
προσωπικού του Σώματος. 

β. Η παρακολούθηση των ποινικών δικών κατά πυρο¬ 
σβεστικών υπαλλήλων, για αδικήματα που διέπραξαν 
κατά την εκτέλεση της υπηρεσίας τους καθώς και η 
μέριμνα για την άσκηση ποινικής αγωγής για εγκλήματα 
στρεφόμενα κατά του Πυροσβεστικού Σώματος και του 
προσωπικού του. 

γ. Η μέριμνα για την έγερση ποινικών, αστικών ή άλ¬ 
λων αξιώσεων του Δημοσίου κατά νομικών και φυσικών 
προσώπων και η παρακολούθηση των σχετικών δικών. 

δ. Ο χειρισμός τροχαίων και ναυτικών ατυχημάτων που 
προκαλούνται από όργανα του Σώματος και έχουν σχέση 
μόνο με εξώδικη διευθέτηση δια του Ν.Σ.Κ. ή δικαστική 
επίλυση των διαφορών που προκύπτουν από αυτά. 

ε. Η παραλαβή δικαστικών αποφάσεων που αφορούν 
προσωπικό και Υπηρεσίες του Σώματος και η προώθησή 
τους στα αρμόδια Τμήματα για την εκτέλεσή τους. 

στ. Η συνεργασία με την Κεντρική Υπηρεσία του Νο¬ 
μικού Συμβουλίου του Κράτους, καθώς και με τα κατά 
τόπους αρμόδια Γραφεία Νομικών Συμβούλων για τη 
διεκδίκηση με κάθε νόμιμο τρόπο των αξιώσεων του 
Δημοσίου, που προέρχονται από την αποστολή και τις 
δραστηριότητες του Πυροσβεστικού Σώματος. 

ΤΜΗΜΑ 3ο ΟΡΓΑΝΩΣΗΣ ΚΑΙ ΚΟΙΝΟΒΟΥΛΕΥΤΙΚΟΥ 
ΕΛΕΓΧΟΥ 

α. Ο προγραμματισμός, η μελέτη και η εισήγηση σχε¬ 
τικά με τα θέματα ίδρυσης, χωροταξικής κατανομής, ορ¬ 
γάνωσης, διάρθρωσης και λειτουργίας των Υπηρεσιών 
του Σώματος και του προσωπικού τους. 

β. Η χωροταξική κατανομή Επαγγελματικών και Εθε¬ 
λοντικών Πυροσβεστικών Υπηρεσιών σε συνεργασία με 
το Τμήμα Εθελοντισμού. 

γ. Η μελέτη και ο καθορισμός των ποσοτικών και 
ποιοτικών στόχων στους οποίους πρέπει να οδηγεί η 
δράση του Πυροσβεστικού Σώματος και εισήγηση των 
μεθόδων, των μέσων και των διαδικασιών που πρέπει 
να χρησιμοποιηθούν για την υλοποίησή τους. 

δ. Η μελέτη καθορισμού των μεθόδων και των διαδι¬ 
κασιών που πρέπει να χρησιμοποιηθούν για την απο¬ 
τελεσματική εκτέλεση του πυροσβεστικού έργου και 

η μελέτη των τρόπων αύξησης της παραγωγικότητας 
της εργασίας. 

ε. Η ρύθμιση θεμάτων που έχουν σχέση με το σύστημα 
εκτέλεσης υπηρεσίας, το χρόνο εργασίας και αξιολόγη¬ 
σης, μέτρησης και ελέγχου απόδοσης των Υπηρεσιών 
και του προσωπικού του Σώματος καθώς και τα καθή¬ 
κοντα αυτού. 

στ. Ο καθορισμός του τύπου των στολών των δια¬ 
κριτικών και της πυροσβεστικής εξάρτισης του πυρο¬ 
σβεστικού προσωπικού και των πυροσβεστών εποχικής 
απασχόλησης. 

ζ. Η μελέτη και η εισήγηση σε θέματα διακίνησης και 
τυποποίησης της αλληλογραφίας οργάνωσης αρχείων 
και σύνταξης θεματολογίου, απλούστευσης διαδικασιών 
για την εύρυθμη και αποτελεσματική λειτουργία των 
Υπηρεσιών του Σώματος, της σχέσης του πολίτη με 
αυτές, καθώς και τον περιορισμό της γραφειοκρατίας, 
η. Ο χειρισμός θεμάτων κοινοβουλευτικού ελέγχου, 
θ. Η έκδοση σχετικών διαταγών για την εκκαθάριση 
του αρχείου των Υπηρεσιών του Σώματος και η παρα¬ 
κολούθηση της διαδικασίας εκκαθάρισης αυτού. 
ΤΜΗΜΑ 4ο ΑΘΛΗΤΙΣΜΟΥ 

α. Η μελέτη, εισήγηση και λήψη των απαραίτητων 
μέτρων για την ανάπτυξη του αθλητισμού στο Πυρο¬ 
σβεστικό Σώμα και η μέριμνα για την οργάνωση και 
πρόοδο των ομάδων άθλησης. 

β. Ο καταρτισμός προγραμμάτων άθλησης του προ¬ 
σωπικού του Σώματος. 

γ. Η διοργάνωση αθλητικών εκδηλώσεων για φι¬ 
λανθρωπικούς και ψυχαγωγικούς σκοπούς, η έγκριση 
συμμετοχής του προσωπικού του Σώματος σε δραστη¬ 
ριότητες αθλητικών συλλόγων και σωματείων και η πα¬ 
ρακολούθηση της αθλητικής διαγωγής, συμπεριφοράς 
και εμφάνισης των αθλητών του Σώματος. 

δ. Η μέριμνα για τη συντήρηση, εμπλουτισμό με τα 
αναγκαία αθλητικά είδη και μέσα για την καλή λειτουρ¬ 
γία των γυμναστηρίων του Σώματος. 

ε. Η εισήγηση για τη χορήγηση των ειδικών αδειών 
στους αθλητές του Σώματος για τη συμμετοχή τους σε 
αθλητικές εκδηλώσεις της ημεδαπής και αλλοδαπής. 

στ. Η σύσφιξη των σχέσεων μεταξύ του Σώματος και 
των αθλητικών αρχών, κέντρων και σωματείων. 

ζ. Η μέριμνα για τη συμμετοχή των αθλητών του Σώ¬ 
ματος σε αγώνες Ενόπλων Δυνάμεων και Σωμάτων 
Ασφαλείας που διοργανώνονται από το Α.Σ.Α.Ε.Δ. 

η. Η μέριμνα για τον τρόπο και χρόνο άσκησης πυρο¬ 
σβεστικών καθηκόντων από τους αθλητές - πυροσβε¬ 
στικούς υπαλλήλους. 

ΤΜΗΜΑ 5ο ΔΗΜΟΣΙΩΝ ΣΧΕΣΕΩΝ 
α. Η οργάνωση τελετών, εορτών, δεξιώσεων, εκθέσεων 
και άλλων κοινωνικών και πολιτιστικών εκδηλώσεων για 
την προβολή του έργου του Σώματος, η συμμετοχή σε 
παρελάσεις, εθνικές εορτές, επετείους και η αντιπρο¬ 
σώπευσή του σε εκδηλώσεις, που οργανώνονται από 
άλλους φορείς και Αρχές. 

β. Η οργάνωση εορτών, μορφωτικών, πολιτιστικών και 
ψυχαγωγικών εκδηλώσεων για το προσωπικό του Σώμα¬ 
τος, των μελών των οικογενειών τους και του κοινού. 

γ. Η διεξαγωγή της εθιμοτυπικής αλληλογραφίας της 
Ηγεσίας του Σώματος και η ενημέρωσή της για τις 
εθιμοτυπικές παραστάσεις και εκδηλώσεις, 
δ. Η μέριμνα για την υλική και ηθική αρωγή του προ¬ 


σωπικού και των μελών των οικογενειών τους, που έχουν 
ανάγκη. 

ε. Η μέριμνα για την απόδοση επικήδειων τιμών, 
στ. Η ανάπτυξη σχέσεων με τους συλλόγους «Φίλων 
του Πυροσβεστικού Σώματος», τους συλλόγους απο- 
στράτων του Πυροσβεστικού Σώματος καθώς και με 
σωματεία και οργανώσεις κοινωνικού, μορφωτικού, επι¬ 
στημονικού και πολιτιστικού χαρακτήρα. 

ζ. Η μέριμνα για την οργάνωση και λειτουργία θέ¬ 
ρετρων και παιδικών εξοχών για το προσωπικό και τα 
μέλη των οικογενειών τους. 

η. Ο έλεγχος και η εποπτεία γενικά του Πυροσβεστι¬ 
κού Μουσείου και ειδικά του Ιστορικού Πυροσβεστικού 
Αρχείου και της Ειδικής Πυροσβεστικής Βιβλιοθήκης. 

θ. Η μέριμνα για την ετήσια οργάνωση της εορτής των 
Αγίων Προστατών του Πυροσβεστικού Σώματος. 

ι. Η εξασφάλιση της αναγκαίας ύλης και η επιμέλεια, 
η έκδοση του περιοδικού του Σώματος «ΠΥΡΟΣΒΕΣΤΙΚΗ 
ΕΠΙΘΕΩΡΗΣΗ», η έγκαιρη αποστολή του και η μέριμνα για 
την εξασφάλιση και ανανέωση των συνδρομητών του. 

ια. Η εκτύπωση της ετήσιας δραστηριότητας του Σώ¬ 
ματος σε συνεργασία με το Τμήμα Τεκμηρίωσης της 
Διεύθυνσης Πληροφορικής. 

ιβ. Η έκδοση ενημερωτικών φυλλαδίων για το κοι¬ 
νό με θέματα και σκοπό την πρόληψη των πυρκαγιών, 
ημερολογίων, ευχετηρίων καρτών και η μέριμνα για την 
κατασκευή αναμνηστικών εμβλημάτων του Σώματος. 

ιγ. Η εξασφάλιση του αναγκαίου ιστορικού υλικού για 
τη συνέχιση της συγγραφής της ιστορίας του Πυροσβε¬ 
στικού Σώματος και η επιμέλεια εκδόσεων προς την 
κατεύθυνση αυτή. 

ιδ. Η μέριμνα για τη φωτογραφική και τηλεοπτική κά¬ 
λυψη των εκδηλώσεων και των συμβάντων του Σώματος 
καθώς και της σκηνής του εγκλήματος και πειστηρίων 
εμπρησμού, όταν υποβληθεί σχετικό αίτημα από τις 
αρμόδιες Υπηρεσίες. 

Στο Τμήμα Δημοσίων Σχέσεων λειτουργεί Γραφείο 
Τύπου που έχει τις εξής αρμοδιότητες: 

α. Την αποδελτίωση του ελληνικού ημερήσιου και 
περιοδικού τύπου, τη σύνταξη δελτίου τύπου και τη 
διανομή του στα αρμόδια όργανα του Αρχηγείου και 
τις υπαγόμενες σε αυτό Υπηρεσίες. 

β. Την προβολή του έργου του Πυροσβεστικού Σώμα¬ 
τος και την ενημέρωση του κοινού για τις δραστηρι¬ 
ότητες του Σώματος, μέσω του τύπου και των μέσων 
μαζικής ενημέρωσης. 

γ. Την παρακολούθηση του ημερήσιου και περιοδικού 
τύπου, την ενημέρωση της Ηγεσίας για τα δημοσιεύ¬ 
ματα που αφορούν το Σώμα και το προσωπικό του 
καθώς και την έκδοση ανακοινώσεων ή απαντήσεων 
σε δημοσιεύματα. 

δ. Την επικοινωνία με τους δημοσιογράφους και λοι¬ 
πούς παράγοντες ενημέρωσης και πληροφόρησης του 
κοινού. 

ε. Την τήρηση αρχείου, ιστορικών εγγράφων, φωτο¬ 
γραφικού, τηλεοπτικού και κινηματογραφικού υλικού και 
δημοσιευμάτων του τύπου. 

στ. Την μέριμνα για την παραγωγή ή την προμήθεια 
και προβολή τηλεοπτικών και κινηματογραφικών ται¬ 
νιών και διαφανειών, μορφωτικού και πληροφοριακού 
περιεχομένου στο κοινό. 

ζ. Την επιμέλεια παραγωγής ραδιοτηλεοπτικών εκπο¬ 
μπών του Πυροσβεστικού Σώματος. 

η. Την ανάπτυξη σχέσεων με ραδιοτηλεοπτικά δίκτυα 
και την παροχή συνδρομής σε τηλεοπτικούς, θεατρικούς 
και κινηματογραφικούς παραγωγούς. 

θ. Τη φροντίδα για τη δημιουργία και μετάδοση τηλε¬ 
οπτικών και ραδιοφωνικών εκπομπών σχετικών με την 
πρόληψη και καταστολή των πυρκαγιών και τη δραστη¬ 
ριότητα του Σώματος. 

ΤΜΗΜΑ 6ο ΔΙΕΘΝΟΥΣ ΠΥΡΟΣΒΕΣΤΙΚΗΣ ΣΥΝΕΡΓΑ¬ 
ΣΙΑΣ 

α. Η μέριμνα για την ανάπτυξη και διατήρηση σχέσεων 
και συνεργασίας του Πυροσβεστικού Σώματος με τις 
αντίστοιχες Υπηρεσίες των Χωρών της Ευρωπαϊκής 
Ένωσης και άλλων Χωρών και η ανταλλαγή πληροφο¬ 
ριών, εμπειριών και γνώσεων. 

β. Η ανάπτυξη σχέσεων με διεθνείς Ενώσεις Πυροσβε¬ 
στών, η διοργάνωση συνεδρίων και διεθνών συναντή¬ 
σεων πυροσβεστικού ενδιαφέροντος στην Ελλάδα και 
η φιλοξενία και ξενάγηση των επισήμων καλεσμένων 
του Σώματος και των αλλοδαπών Πυροσβεστών-επι- 
σκεπτών. 

γ. Η παρακολούθηση και μελέτη της οργάνωσης και 
λειτουργίας των ξένων Πυροσβεστικών Υπηρεσιών και 
η αξιοποίηση των θετικών τους στοιχείων. 

δ. Η μέριμνα για τη συμμετοχή σε διεθνείς διασκέψεις 
και συνέδρια με περιεχόμενο πυροσβεστικού ενδιαφέ¬ 
ροντος καθώς και η παρακολούθηση των αποφάσεων, 
ψηφισμάτων και πορισμάτων αυτών. 

ε. Η επεξεργασία συμφωνιών πυροσβεστικής συνερ¬ 
γασίας. 

στ. Η εισήγηση για τη λήψη μέτρων προαγωγής της 
διεθνούς πυροσβεστικής συνεργασίας και αρωγής και 
η μέριμνα για την εκπροσώπηση του Σώματος με δια¬ 
σκέψεις, συνέδρια και διεθνείς συναντήσεις και η φρο¬ 
ντίδα για τη διοργάνωση τέτοιων συναντήσεων στην 
Ελλάδα. 

ζ. Η παρακολούθηση της κοινοτικής νομοθεσίας σε 
θέματα πυροσβεστικού ενδιαφέροντος και η φροντίδα 
για ενημέρωση του Νομικού Τμήματος προς εναρμόνιση 
της Ελληνικής Νομοθεσίας με την Κοινοτική. 

η. Ο χειρισμός όλων των θεμάτων που έχουν σχέση 
με τη διεθνή συνεργασία του Σώματος στα πλαίσια 
της ΕυΒΟΡΟΙ. 

θ. Η μετάφραση της ξενόγλωσσης αλληλογραφίας 
που αφορά το Πυροσβεστικό Σώμα και η διεξαγωγή 
της ξενόγλωσσης αλληλογραφίας. 

ΤΜΗΜΑ 7ο ΜΟΥΣΙΚΗΣ ΜΠΑΝΤ ΑΣ 
α. Η παιάνιση στις παρελάσεις κατά τις Εθνικές Εορ¬ 
τές, στις παρατάξεις και στις τελετές. 

β. Η συμβολή, με τη συμμετοχή της, σε θρησκευτι¬ 
κές τελετές, εθνικές και κοινωνικές εκδηλώσεις, που 
γίνονται για φιλανθρωπικούς και κοινωφελείς σκοπούς, 
σε τελετές ορκομωσίας πυροσβεστικού προσωπικού, 
καταθέσεις στεφάνων, απόδοση τιμών στα δικαιούμε¬ 
να σύμβολα και πρόσωπα, αποκαλυπτήρια ανδριάντων 
- προτομών - στηλών - ηρώων. 

γ. Η εκτέλεση μουσικών προγραμμάτων και συναυλιών 
που οργανώνονται από το Τμήμα Δημοσίων Σχέσεων, 
για την ψυχαγωγία του προσωπικού του Πυροσβεστι¬ 
κού Σώματος, καθώς και στο πλαίσιο των επίσημων 
εορτασμών. 

δ. Η μέριμνα για τη στελέχωση, εξοπλισμό και καλή 
λειτουργία της φιλαρμονικής του Σώματος και η έγκριση 
για τη συμμετοχή της σε τελετές, παρελάσεις, εθνικές 


εορτές, θρησκευτικές, ψυχαγωγικές και πολιτιστικές 
εκδηλώσεις. 

ε. Οποιαδήποτε άλλη εκδήλωση για την οποία αναζη- 
τείται η συμμετοχή της μουσικής μπάντας. 

Αρθρο 22 

Διάρθρωση - Αρμοδιότητες 
της Διεύθυνσης Εκπαίδευσης 

1. Η Διεύθυνση Εκπαίδευσης διαρθρώνεται στα ακό¬ 
λουθα Τμήματα: 

α. Τμήμα Ιο Πυροσβεστικής Ακαδημίας 
β. Τμήμα 2ο Επιμόρφωσης και Μετεκπαιδεύσεων 
γ. Τμήμα 3ο Ειδικών Εκπαιδεύσεων και δια βίου Εκ¬ 
παίδευση 

δ. Τμήμα 4ο Τυπογραφείου και Βιβλιοθήκης Πυροσβε¬ 
στικών Εκδόσεων 

2. Η Διεύθυνση Εκπαίδευσης έχει τις ακόλουθες αρ¬ 
μοδιότητες που κατανέμονται μεταξύ των Τμημάτων 
της ως εξής: 

ΤΜΗΜΑ Ιο ΠΥΡΟΣΒΕΣΤΙΚΗΣ ΑΚΑΔΗΜΙΑΣ 
α. Ο χειρισμός των θεμάτων που έχουν σχέση με την 
παρεχόμενη εκπαίδευση στις Σχολές Πυροσβεστών, Αρ- 
χιπυροσβεστών και Ανθυποπυραγών της Πυροσβεστικής 
Ακαδημίας. 

β. Η μέριμνα για τον ορισμό του απαραίτητου και 
κατάλληλου διδακτικού και εκπαιδευτικού προσωπικού 
των Σχολών Πυροσβεστών, Αρχιπυροσβεστών και Αν¬ 
θυποπυραγών της Πυροσβεστικής Ακαδημίας. 

γ. Ο καθορισμός και η μέριμνα κάλυψη των αναγκών 
της Πυροσβεστικής Ακαδημίας σε μέσα και υλικά εκ¬ 
παίδευσης και εκπαιδευτικά συγγράμματα και βοηθή¬ 
ματα. 

δ. Η έγκριση και ο έλεγχος εφαρμογής του εκπο¬ 
νούμενου από την Πυροσβεστική Ακαδημία Γ ενικού και 
Αναλυτικού Προγράμματος εκπαίδευσης των Σχολών 
Πυροσβεστών, Αρχιπυροσβεστών και Ανθυποπυραγών. 

ε. Η μέριμνα για την πραγματοποίηση εκπαιδευτικών 
ταξιδιών και επισκέψεων των σπουδαστών των Σχολών 
Πυροσβεστών, Αρχιπυροσβεστών και Ανθυποπυραγών 
στην ημεδαπή και αλλοδαπή. 

στ. Ο χειρισμός κάθε άλλου θέματος που έχει σχέση 
με την εκπαίδευση και την άρτια επαγγελματική κα¬ 
τάρτιση των σπουδαστών των Σχολών Πυροσβεστών, 
Αρχιπυροσβεστών και Ανθυποπυραγών της Πυροσβε¬ 
στικής Ακαδημίας. 

ΤΜΗΜΑ 2ο ΕΠΙΜΟΡΦΩΣΗΣ ΚΑΙ ΜΕΤΕΚΠΑΙΔΕΥΣΗΣ 
α. Η μέριμνα για την παρεχόμενη εκπαίδευση στη 
Σχολή Επιμόρφωσης και Μετεκπαίδευσης της Πυρο¬ 
σβεστικής Ακαδημίας. 

β. Η μέριμνα για κάθε μορφή εκπαίδευσης ή επιμόρ¬ 
φωσης του προσωπικού των Ενόπλων Δυνάμεων, της 
Ελληνικής Αστυνομίας και Λιμενικού Σώματος, των δη¬ 
μοσίων πολιτικών υπαλλήλων, των υπαλλήλων του ΟΤΑ 
και του ευρύτερου δημοσίου τομέα, των εργαζομένων 
σε διάφορους φορείς, Αρχές και επιχειρήσεις, των εθε¬ 
λοντών και πυροσβεστών εποχικής απασχόλησης, και 
Αξιωματικών Πυροσβεστικών Υπηρεσιών άλλων χωρών, 
σε συναφή με την αποστολή του Πυροσβεστικού Σώ¬ 
ματος αντικείμενα. 

γ. Η μέριμνα για τον ορισμό του απαραίτητου και 
καταλλήλου διδακτικού και εκπαιδευτικού προσωπικού 
στη Σχολή Επιμόρφωσης και Μετεκπαίδευσης, 
δ. Η έγκριση και ο έλεγχος εφαρμογής του εκπο- 

νούμενου από την Πυροσβεστική Ακαδημία Γενικού και 
Αναλυτικού Προγράμματος εκπαίδευσης της Σχολής 
Επιμόρφωσης και Μετεκπαίδευσης. 

ε. Η μέριμνα για την πραγματοποίηση εκπαιδευτικών 
ταξιδιών και επισκέψεων των σπουδαστών της Σχολής 
Επιμόρφωσης και Μετεκπαίδευσης. 

στ. Ο χειρισμός κάθε άλλου θέματος που έχει σχέση 
με την εκπαίδευση και την άρτια επαγγελματική κα¬ 
τάρτιση των σπουδαστών της Σχολής Επιμόρφωσης 
και Μετεκπαίδευσης. 

ζ. Ο χειρισμός κάθε θέματος που έχει σχέση με την 
επιμόρφωση και επαγγελματική κατάρτιση των Υπαλ¬ 
λήλων του Πυροσβεστικού Σώματος. 

η. Ο χειρισμός των θεμάτων επιμόρφωσης των στε¬ 
λεχών των Ειδικών Υπηρεσιών του Σώματος. 

θ. Ο χειρισμός θεμάτων που αφορούν προγράμματα 
μεταπτυχιακών σπουδών. 

ι. Ο χειρισμός των θεμάτων εκπαίδευσης και μετεκ¬ 
παίδευσης των πυροσβεστικών υπαλλήλων σε εκτός 
Σώματος Σχολεία και Κέντρα της ημεδαπής και αλλοδα¬ 
πής και η εισήγηση για την αξιοποίηση του προσωπικού 
που έλαβε ειδική εκπαίδευση. 

ια. Η μέριμνα για την πραγματοποίηση εκπαιδευτικών 
ταξιδιών στην αλλοδαπή, συμμετοχής των πυροσβεστι¬ 
κών υπαλλήλων σε πυροσβεστικά συνέδρια στην ημεδα¬ 
πή ή αλλοδαπή και ο χειρισμός θεμάτων υποτροφιών σε 
συνεργασία με το Τμήμα Διεθνούς Πυροσβεστικής Συ¬ 
νεργασίας της Διεύθυνσης Οργάνωσης - Νομοθεσίας. 

ιβ. Η αξιολόγηση και εισήγηση προς την Ηγεσία του 
Σώματος, για εκμετάλλευση των συγγραμμάτων των πυ¬ 
ροσβεστικών υπαλλήλων και των ιδιωτών επιστημόνων 
και τεχνικών, που έχουν σχέση με την αποστολή του 
Σώματος και διευκολύνουν το πυροσβεστικό έργο. 

ιγ. Η συνεργασία με εκπαιδευτικούς φορείς της Ευ- 
ρωπαϊκής'Ενωσης και άλλους Διεθνείς Οργανισμούς σε 
θέματα πυροσβεστικού ενδιαφέροντος και η εξέταση 
της δυνατότητας εφαρμογής τους στο Πυροσβεστικό 
Σώμα. 

ΤΜΗΜΑ 3ο ΕΙΔΙΚΩΝ ΕΚΠΑΙΔΕΥΣΕΩΝ ΚΑΙ ΔΙΑ ΒΙΟΥ 
ΕΚΠΑΙΔΕΥΣΗΣ 

α. Η μέριμνα για τη διαρκή σωματική αγωγή και άσκη¬ 
ση, καθώς και τη συντήρηση της εκπαίδευσης του προ¬ 
σωπικού των Υπηρεσιών του Σώματος με την εκπόνηση 
και τον έλεγχο εφαρμογής των σχετικών προγραμμά¬ 
των εκπαίδευσης. 

β. Η φροντίδα και ο χειρισμός των σχετικών θεμάτων για 
εκπαίδευση και συντήρηση του προσωπικού της Ειδικής 
Μονάδας Αντιμετώπισης Καταστροφών και των Ομάδων 
Διασώσεων των Υπηρεσιών του Σώματος, σε συνεργασία 
με τους συναρμόδιους φορείς όπου απαιτείται. 

γ. Ο χειρισμός θεμάτων εκπαίδευσης του προσωπικού 
των Πυροσβεστικών Υπηρεσιών Αεροδρομίων και Λιμε¬ 
νικών εγκαταστάσεων σε σχολεία και κέντρα ημεδαπής 
ή αλλοδαπής. 

δ. Η μέριμνα για την κάθε μορφή εκπαίδευσης φορέων 
και κοινού για την αντιμετώπιση πυρκαγιών σε όλους 
τους τομείς της ανθρώπινης δραστηριότητας. 

ε. Η μέριμνα για την εκπαίδευση του προσωπικού του 
Σώματος, σε θέματα σχετιζόμενα με τη Π.Σ.Ε.Α. 

στ. Η παρακολούθηση και ο έλεγχος των ειδικών προ¬ 
γραμμάτων εκπαίδευσης και συντήρησης της εκπαίδευ¬ 
σης του προσωπικού των Πυροσβεστικών Υπηρεσιών 
Αεροδρομίων και Λιμενικών εγκαταστάσεων, και τη 


διαδικασία αξιολόγησης του σε συνεργασία με τους 
αρμόδιους κατά περίπτωση φορείς και η σύνταξη και 
παραγωγή των σχετικών εγχειριδίων και βοηθημάτων. 

ζ. Η εκπαίδευση σε θέματα πρόληψης και καταστολής 
των πυρκαγιών, του στρατιωτικού και πολιτικού προσω¬ 
πικού των αεροπορικών και λιμενικών εγκαταστάσεων 
της χώρας. 

η. Η εκπαίδευση του προσωπικού στη χρήση Η/Υ και 
στη λειτουργία των διαφόρων συστημάτων. 

θ. Η εκπαίδευση του προσωπικού στην παροχή Α' 
Βοηθειών. 

ι. Η οργάνωση εκπαιδευτικών ημερίδων και συνεδρίων 
και η συνεργασία με άλλους φορείς για την υλοποίησή 
τους. 

ΤΜΗΜΑ 4ο ΤΥΠΟΓΡΑΦΕΙΟΥ ΚΑΙ ΒΙΒΛΙΟΘΗΚΗΣ ΠΥΡΟ¬ 
ΣΒΕΣΤΙΚΏΝ ΕΚΔΟΣΕΩΝ 

α. Η επιμέλεια των εκδόσεων του Πυροσβεστικού Σώ¬ 
ματος σε συνεργασία με τις συναρμόδιες Διευθύνσεις 
του Αρχηγείου. 

β. Η μέριμνα για τον εξοπλισμό και την εύρυθμη και 
αποτελεσματική λειτουργία του Τυπογραφείου του 
Σώματος. 

γ. Η εκτέλεση όλων των εργασιών εκτύπωσης που 
επιτρέπει ο τεχνικός εξοπλισμός και η ειδίκευση του 
προσωπικού του Τυπογραφείου. 

δ. Η παρακολούθηση των τεχνολογικών εξελίξεων 
στον τομέα της τυπογραφίας γενικά και η εισήγηση 
για την εφαρμογή τους και στο Πυροσβεστικό Σώμα. 

ε. Η μέριμνα για την παρακολούθηση των εργασιών 
εκτύπωσης ή βιβλιοδεσίας του Σώματος που γίνονται σε 
ιδιωτικά τυπογραφεία και βιβλιοδετεία, λόγω τεχνικής 
αδυναμίας του Τυπογραφείου. 

στ. Η φροντίδα για τη, μέσω της Διαχείρισης Πυροσβε¬ 
στικού Υλικού, διακίνηση των εκδόσεων και των λοιπών 
εντύπων του Σώματος προς τις Υπηρεσίες του. 

ζ. Η μέριμνα για την τοποθέτηση, διαφύλαξη, οργάνωση, 
λειτουργία και διαρκή ενημέρωση των Πυροσβεστικών 
Εκδόσεων στη Βιβλιοθήκη Πυροσβεστικών Εκδόσεων. 

η. Ο χειρισμός κάθε άλλου θέματος, που έχει σχέση 
με την Βιβλιοθήκη Πυροσβεστικών Εκδόσεων. 

Άρθρο 23 

Διάρθρωση - Αρμοδιότητες 
της Διεύθυνσης Πληροφορικής - Επικοινωνιών 

1. Η Διεύθυνση Πληροφορικής-Επικοινωνιών διαρθρώ¬ 
νεται στα ακόλουθα Τμήματα: 

α. Τμήμα Ιο Διοικητικής και Τεχνικής Υποστήριξης 
β. Τμήμα 2ο Ανάλυσης και Προγραμματισμού 
γ. Τμήμα 3ο Στατιστικής 
γ. Τμήμα 4ο Ασύρματης Επικοινωνίας 
δ. Τμήμα 5ο Ενσύρματης Επικοινωνίας 

2. Η Διεύθυνση Πληροφορικής - Επικοινωνιών έχει τις 
ακόλουθες αρμοδιότητες που κατανέμονται μεταξύ των 
Τμημάτων της ως εξής: 

ΤΜΗΜΑ Ιο ΔΙΟΙΚΗΤΙΚΗΣ ΚΑΙ ΤΕΧΝΙΚΗΣ ΥΠΟΣΤΗΡΙ¬ 
ΞΗΣ 

α. Η μέριμνα για την παραλαβή, αποσφράγιση και 
αποστολή εισερχόμενης και εξερχόμενης αλληλογρα¬ 
φίας και για την κοινοποίηση των διαταγών και λοιπών 
εγγράφων στους υπαλλήλους της Διεύθυνσης. 

β. Η μέριμνα για την έκδοση σχετικών διαταγών, υπη¬ 
ρεσιακών σημειωμάτων και λοιπών εγγράφων, 
γ. Η μέριμνα για τη δημιουργία κατάλληλης τεχνικής 

υποδομής για την υποστήριξη του πληροφορικού υλικού 
του Πυροσβεστικού Σώματος. 

δ. Η παρακολούθηση της εξέλιξης στο χώρο της Πλη¬ 
ροφορικής και η μέριμνα για τη μεταφορά της τεχνο¬ 
γνωσίας και της νέας τεχνολογίας στο Πυροσβεστικό 
Σώμα. 

ΤΜΗΜΑ 2ο ΑΝΑΛΥΣΗΣ ΚΑΙ ΠΡΟΓΡΑΜΜΑΤΙΣΜΟΥ 
α. Η συντήρηση και διαρκής αναβάθμιση των υπαρχό¬ 
ντων εφαρμογών, η δημιουργία και ανάπτυξη νέων, με 
κατασκευή και προμήθεια προγραμμάτων Η/Υ για την 
κάλυψη και υποβοήθηση των αναγκών των Υπηρεσιών 
του Σώματος. 

β. Η ανάπτυξη επικοινωνίας και συνεργασίας με άλ¬ 
λους φορείς Πληροφορικής. 

γ. Η μέριμνα για την εκπαίδευση του προσωπικού 
στη χρήση Η/Υ και στη λειτουργία των διαφόρων συ¬ 
στημάτων. 

δ. Η σχεδίαση και ανάπτυξη συστημάτων πληροφορι¬ 
κής για τη συγκέντρωση και επεξεργασία πληροφοριών, 
με σκοπό την άμεση και ορθή λήψη αποφάσεων. 
ΤΜΗΜΑ 3ο ΣΤΑΤΙΣΤΙΚΗΣ 

α. Η σωστή και αξιόπιστη συλλογή παντοειδών στοι¬ 
χείων που αφορούν τις δραστηριότητες του Πυροσβε¬ 
στικού Σώματος. 

β. Η μέριμνα για τη συγκέντρωση, ταξινόμηση, έλεγχο, 
επεξεργασία και εκμετάλλευση διαφόρων στοιχείων 
που αφορούν υπαλλήλους ή Υπηρεσίες του Πυροσβε¬ 
στικού Σώματος. 

γ. Η μέριμνα για τη συγκέντρωση, ταξινόμηση, έλεγ¬ 
χο και εκμετάλλευση των στατιστικών στοιχείων που 
αφορούν δραστηριότητες του Πυροσβεστικού Σώματος 
και η παροχή πληροφόρησης επ’ αυτών σε Δημοσίους 
και Ιδιωτικούς ενδιαφερομένους φορείς. 

δ. Ο σχεδιασμός, η εκτύπωση και η δημιουργία εντύ¬ 
πων και φακέλων τεκμηρίωσης των μηχανογραφικών 
εφαρμογών σε συνεργασία με τα λοιπά Τμήματα της 
Διεύθυνσης. 

ΤΜΗΜΑ 4ο ΑΣΥΡΜΑΤΗΣ ΕΠΙΚΟΙΝΩΝΙΑΣ 
α. Η μελέτη και ο σχεδιασμός του αναλογικού δικτύου 
ΡΗΡ, καθώς και του δικτύου ΑΜ, για την επικοινωνία των 
αεροσκαφών και ελικοπτέρων του Σώματος σε πανελ¬ 
λαδική κάλυψη. 

β. Η σύνταξη των τεχνικών προδιαγραφών του νέου 
υλικού και η διαχείριση του φάσματος συχνοτήτων που 
ανήκουν στην Πυροσβεστική Υπηρεσία, ενημερώνοντας 
ταυτόχρονα την ΕΕΤΤ 

γ. Η μέριμνα για την εγκατάσταση και επέκταση του 
ασύρματου δικτύου, τη συντήρηση του υλικού, την απο¬ 
κατάσταση βλαβών καθώς και τη μεταφορά δικτύων σε 
περιπτώσεις μεταστέγασης υπηρεσιών. 

δ. Η υποστήριξη και ο έλεγχος καλής λειτουργίας 
του συστήματος ΤΕΤΡΑ και η μέριμνα για την αποκα¬ 
τάσταση βλαβών. 

ε. Η επίβλεψη, ο ποσοτικός έλεγχος, η διάθεση και 
αποστολή του τηλεπικοινωνιακού υλικού. 

ΤΜΗΜΑ 5ο ΕΝΣΥΡΜΑΤΗΣ ΕΠΙΚΟΙΝΩΝΙΑΣ 
α. Η εκτέλεση ενεργειών για εγκαταστάσεις νέων τη¬ 
λεφωνικών γραμμών, κέντρων, μετατροπής γραμμών 
σε Ι3ΩΝ, καταργήσεις τηλεφωνικών γραμμών και εγκα¬ 
ταστάσεις ή καταργήσεις εξωκειμένων γραμμών, και η 


ενημέρωση για νέα προϊόντα, μελετώντας την εφαρμογή 
τους στις απαιτήσεις της κάθε υπηρεσίας. 

β. Η επίβλεψη των ενσυρματικών εγκαταστάσεων και 
η μέριμνα για την αποκατάσταση των βλαβών σε κάθε 
περίπτωση. 

γ. Η αντικατάσταση, διάθεση και αποστολή ενσυρμα- 
τικού υλικού σε όλη την επικράτεια. 

δ. Ο έλεγχος των τηλεφωνικών συνδέσεων και μο¬ 
νάδων συνδιαλέξεων όλων των τηλεφωνικών γραμμών 
του Σώματος, ο έλεγχος των αναλυτικών καταστάσεων 
των τηλεφωνικών συνδέσεων με παράλληλη ενημέρωση 
της ιεραρχίας, των υπερβάσεων των συνδιαλεγομένων 
καθώς και του παρόχου (ΟΤΕ). 

Αρθρο 24 

Διάρθρωση - Αρμοδιότητες της Διεύθυνσης Τεχνικών 

1. Η Διεύθυνση Τεχνικών διαρθρώνεται στα ακόλουθα 
Τ μήματα: 

α. Τμήμα Ιο Μηχανολογικού Εξοπλισμού 
β. Τμήμα 2ο Τεχνικών Προδιαγραφών 
γ. Τμήμα 3ο Στέγασης Υπηρεσιών 
δ. Τμήμα 4ο Ειδικού Πυροσβεστικού εξοπλισμού 

2. Η Διεύθυνση Τεχνικών έχει τις ακόλουθες αρμοδι¬ 
ότητες που κατανέμονται μεταξύ των Τμημάτων της 
ως εξής: 

ΤΜΗΜΑ Ιο ΜΗΧΑΝΟΛΟΓΙΚΟΥ ΕΞΟΠΛΙΣΜΟΥ 
α. Η μέριμνα για τον εξοπλισμό των Υπηρεσιών του Σώ¬ 
ματος με οχήματα, εναέρια μέσα, πυροσβεστικά πλοία, 
αντλίες, λοιπά μηχανήματα, μέσα και εργαλεία και η 
φροντίδα για την επισκευή και συντήρηση αυτών. 

β. Η μέριμνα για τον κατάλληλο εξοπλισμό των οχη¬ 
μάτων και την κατανομή τους στις υπηρεσίες, σύμφωνα 
με τις ανάγκες τους. 

γ. Η φροντίδα για την έγκριση κυκλοφορίας οχημά¬ 
των, η τήρηση βιβλίου μητρώου οχημάτων, πλοίων και 
φορητών αντλιών και η μέριμνα για τη χορήγηση υπη¬ 
ρεσιακών και συμβατικών αριθμών κυκλοφορίας. 

δ. Ο καθορισμός προτεραιοτήτων επισκευής οχημά¬ 
των και μέσων, ο έλεγχος και η ορθότητα των προϋπο¬ 
λογισμών και η συνεργασία με τη Διεύθυνση Οικονομι¬ 
κών για την έκδοση εγκριτικής απόφασης προμήθειας 
ανταλλακτικών και υλικών. 

ε. Ο έλεγχος κίνησης οχημάτων και ο καθορισμός των 
συνοδευτικών εγγράφων και των διαδικασιών κίνησης 
και ο καθορισμός της κλίμακας κατανάλωσης καυσίμων 
λιπαντικών και ανταλλακτικών. 

στ. Ο χειρισμός των θεμάτων για τον καταλογισμό 
ζημιών των οχημάτων και μέσων, η τήρηση βιβλίου κα- 
ταχώρησης τροχαίων ατυχημάτων και λοιπών βλαβών, η 
παρακολούθηση των διατάξεων του Κ.Ο.Κ. και η έκδοση 
σχετικών διαταγών και οδηγιών. 

ζ. Η παρακολούθηση των εξελίξεων στις Υπηρεσίες 
άλλων χωρών, καθώς και των επιμέρους αναγκών των 
Υπηρεσιών του Πυροσβεστικού Σώματος στον τομέα 
των πυροσβεστικών οχημάτων, πλοίων, αεροσκαφών, 
μηχανημάτων και μέσων και η εισήγηση για την εφαρ¬ 
μογή τους στο Πυροσβεστικό Σώμα. 

η. Η ευθύνη για την εύρυθμη λειτουργία των Πυρο¬ 
σβεστικών Συνεργείων και η εισήγηση μέτρων για την 
αποτελεσματικότερη λειτουργία τους. 




ΦΕΚ 975 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13615 


θ. Η φροντίδα για την παράδοση στον Ο.Δ.Δ.Υ. των 
χαρακτηρισθέντων οχημάτων, αντλιών, μηχανημάτων, 
μέσων και εργαλείων, ως ακατάλληλων. 

ι. Η φροντίδα για τον εφοδιασμό του προσωπικού του 
Σώματος με υπηρεσιακές άδειες οδηγού-χειριστή και 
άδειες εκγυμναστή οδηγών, καθώς και οι ενέργειες για 
την επέκτασή τους. Η τήρηση και συνεχής ενημέρωση 
του γενικού μητρώου υπηρεσιακών αδειών-χειριστών 
και η διεξαγωγή της σχετικής αλληλογραφίας με το 
Υπουργείο Μεταφορών και Επικοινωνιών. 

ια. Η εισήγηση για την εκπαίδευση των οδηγών σε 
νέους τύπους οχημάτων, μηχανημάτων και στο χειρισμό 
του μηχανικού και ηλεκτρονικού εξοπλισμού. 

ιβ. Ο χειρισμός των θεμάτων που αφορούν την πρό¬ 
κληση τροχαίων και ναυτικών ατυχημάτων με υπαιτιό¬ 
τητα των πυροσβεστικών οργάνων και η αποστολή του 
σχετικού φακέλου της σχετικής Ένορκης Διοικητικής 
Εξέτασης (Ε.Δ.Ε.) στις κατά τόπον αρμόδιες Νομαρχια¬ 
κές Αυτοδιοικήσεις. 

ΤΜΗΜΑ 2ο ΤΕΧΝΙΚΩΝ ΠΡΟΔΙΑΓΡΑΦΩΝ 
α. Η παρακολούθηση των νέων εξελίξεων για όλα τα 
μέσα, υλικά και εφόδια, που προμηθεύεται το Πυροσβε¬ 
στικό Σώμα και η εισήγηση για την εφαρμογή τους στο 
Πυροσβεστικό Σώμα. 

β. Η σύνταξη των σχεδίων τεχνικών προδιαγραφών σε 
συνεργασία με τις συναρμόδιες Διευθύνσεις Αρχηγείου Πυ¬ 
ροσβεστικού Σώματος και τις λοιπές κατά περίπτωση Υπη¬ 
ρεσίες καθώς και τους άλλους κρατικούς φορείς, για όλα τα 
μέσα, υλικά και εφόδια που προμηθεύεται το Πυροσβεστικό 
Σώμα προκειμένου να ανταποκριθεί στην αποστολή του. 
Επίσης η σύνταξη σχεδίων τεχνικών προδιαγραφών για τη 
δημοπράτηση μελετών και έργων παροχής υπηρεσιών που 
απαιτούνται για το Πυροσβεστικό Σώμα. 

γ. Ειδικότερα η συνεργασία σε ό,τι αφορά τη σύνταξη 
των σχεδίων τεχνικών προδιαγραφών, επιτυγχάνεται με 
τη συγκρότηση Επιτροπών, αποτελούμενων από τρεις 
(3) Αξιωματικούς του Πυροσβεστικού Σώματος ως τακτι¬ 
κά μέλη και τριών (3) Αξιωματικών του Πυροσβεστικού 
Σώματος ως αναπληρωματικά μέλη. Ο τακτικός και ο 
αναπληρωματικός πρόεδρος κάθε Επιτροπής να είναι 
Ανώτερος Αξιωματικός τουλάχιστον. 

Οι Επιτροπές έχουν ως εξής: 

ί. Επιτροπή για την προμήθεια πυροσβεστικών οχημά¬ 
των, μηχανημάτων γενικά και ανταλλακτικών και εξαρ¬ 
τημάτων αυτών. 

Ένα (1) τουλάχιστον μέλος της Επιτροπής σύνταξης των 
σχεδίων τεχνικών προδιαγραφών να είναι κάτοχος δι¬ 
πλώματος ή πτυχίου Μηχανολόγου Μηχανικού ΑΕΙ ή ΤΕΙ. 

ϋ. Επιτροπή για την προμήθεια πυροσβεστικών πλοι¬ 
αρίων, του εξοπλισμού τους, των ανταλλακτικών και 
εξαρτημάτων τους η Επιτροπή σύνταξης των σχεδίων 
τεχνικών προδιαγραφών. 

Ένα (1) τουλάχιστον μέλος της Επιτροπής σύνταξης 
των σχεδίων τεχνικών προδιαγραφών να είναι κάτοχος 
διπλώματος ή πτυχίου Ναυπηγού ή διπλώματος ή πτυ¬ 
χίου Μηχανολόγου Μηχανικού, ΑΕΙ ή ΤΕΙ. 

Ένα (1) τουλάχιστον μέλος της Επιτροπής σύνταξης 
των σχεδίων τεχνικών προδιαγραφών να είναι Πλοηγός 
- Κυβερνήτης ή Πλοηγός - Μηχανικός. 

ίΙΙ. Επιτροπή για την προμήθεια πυροσβεστικού εξο¬ 
πλισμού (σωλήνες, αυλούς, εξαρτήματα, κατασβεστικά 
υλικά, συσκευές αναπνευστικές, συσκευές παραγωγής 
αφρού κ.λπ). 


ιν. Επιτροπή για την προμήθεια ατομικών πυροσβε¬ 
στικών εφοδίων (στολές, μπότες, κράνη, γάντια, ζώνες 
ασφαλείας κ.λπ.). 

Ένα (1) τουλάχιστον μέλος της Επιτροπής σύνταξης 
των σχεδίων τεχνικών προδιαγραφών να είναι κάτοχος 
διπλώματος ή πτυχίου Χημικού ή διπλώματος ή πτυχίου 
Χημικού - Μηχανικού, ΑΕΙ ή ΤΕΙ. 

ν. Επιτροπή για την προμήθεια τηλεπικοινωνιακού υλι¬ 
κού, ανταλλακτικών και εξαρτημάτων αυτού. 

Ένα (1) τουλάχιστον μέλος της Επιτροπής σύνταξης 
των σχεδίων τεχνικών προδιαγραφών να είναι κάτοχος 
διπλώματος ή πτυχίου Ηλεκτρολόγου - Μηχανικού ή 
Ηλεκτρονικού - Μηχανικού, ΑΕΙ ή ΤΕΙ. 

νι. Επιτροπή για την προμήθεια υλικών και μέσων πλη¬ 
ροφορικής 

Ένα (1) τουλάχιστον μέλος της Επιτροπής σύνταξης 
των σχεδίων τεχνικών προδιαγραφών να είναι κάτοχος 
διπλώματος ή πτυχίου Πληροφορικής, ΑΕΙ ή ΤΕΙ. 

νϋ. Επιτροπή για τη σύνταξη σχεδίων τεχνικών προδια¬ 
γραφών μελετών κτιριακής και υλικοτεχνικής υποδομής, 
καθώς και για την προμήθεια επίπλων, συσκευών και 
λοιπού συναφούς υλικού. 

Ένα (1) τουλάχιστον μέλος της Επιτροπής σύνταξης 
των σχεδίων τεχνικών προδιαγραφών να είναι κάτοχος 
διπλώματος ή πτυχίου Αρχιτέκτονα ή Πολιτικού Μηχα¬ 
νικού, ΑΕΙ ή ΤΕΙ. 

νίϋ. Επιτροπή για την προμήθεια εναέριων μέσων, κα¬ 
θώς και για τη μίσθωση υπηρεσιών εναέριων μέσων. 

Ένα (1) τουλάχιστον μέλος της Επιτροπής σύνταξης 
των σχεδίων τεχνικών προδιαγραφών να είναι χειριστής 
Ελικοπτέρου της Υπηρεσίας Εναέριων Μέσων. 

Η Επιτροπή αυτή δύναται να συμπληρωθεί από ένα (1) 
ή δύο (2) εξειδικευμένα μέλη, προερχόμενα από άλλους 
κρατικούς φορείς (π.χ. Υπηρεσία Πολιτικής Αεροπορίας). 

ιχ. Επιτροπή για την προμήθεια ιατρικού υλικού και 
εργαλείων. 

Ένα (1) τουλάχιστον μέλος της Επιτροπής σύνταξης 
των σχεδίων τεχνικών προδιαγραφών να είναι Υγειονο¬ 
μικός Αξιωματικός του Πυροσβεστικού Σώματος. 

Τα σχέδια τεχνικών προδιαγραφών μετά τη σύνταξή 
τους, από την οικεία Επιτροπή υποβάλλονται στη Διεύ¬ 
θυνση Τεχνικών του Αρχηγείου Πυροσβεστικού Σώματος, 
οριστικοποιούνται από το Τμήμα Τεχνικών Προδιαγρα¬ 
φών και εγκρίνονται από το Διευθυντή Τεχνικών. 
ΤΜΗΜΑ 3ο ΣΤΕΓΑΣΗΣ ΥΠΗΡΕΣΙΩΝ 
α. Η μέριμνα και η εισαγωγή για χαρακτηρισμό πολε¬ 
οδομικά οικοπεδικών εκτάσεων ως χώρων Πυροσβεστι¬ 
κών Σταθμών, παραχωρήσεων δωρεάν κατά κυριότητα 
στο Δημόσιο οικοπέδων και ακινήτων, παραχωρήσεων 
κατά χρήση ακινήτων του Δημοσίου και Οργανισμών, 
καθώς και θεμάτων κήρυξης αναγκαστικών απαλλοτρι¬ 
ώσεων ακινήτων. 

β. Η μελέτη και σύνταξη κτιριολογικών προγραμμάτων 
γενικά, η ανάθεση εκπόνησης μελετών κτιριακών έργων 
σε Μελετητικά Γ ραφεία και η έγκριση συμπληρωματικών 
εργασιών και συγκριτικών πινάκων κατά την εκτέλεση 
των κτιριακών έργων. 

γ. Η σύνταξη και υποβολή προτάσεων ένταξης κτιρια- 
κών έργων και μελετών στο Πρόγραμμα Δημοσίων Επεν¬ 
δύσεων σε συνεργασία με τη Διεύθυνση Οικονομικών. 

δ. Η εκτέλεση και παρακολούθηση του Προγράμματος 
Δημοσίων Επενδύσεων που αφορά τα κτιριακά έργα και 
τις κτιριακές μελέτες. 

ε. Η μέριμνα για την εξασφάλιση κανονικών χρηματο¬ 
δοτήσεων, την κατανομή των εγκεκριμένων πιστώσεων 
στους λογαριασμούς των κτιριακών έργων και μελετών, 
την πληρωμή των λογαριασμών αμοιβής Μελετητών και 
εκτέλεσης κτιριακών έργων και το διορισμό Υπόλογων 
Διαχειριστών. 

στ. Η μέριμνα για τη μίσθωση οικημάτων στέγασης 
των Πυροσβεστικών Υπηρεσιών. 

ζ. Η μέριμνα για θέματα επισκευής, συντήρησης, δι¬ 
αρρύθμισης και επέκτασης κτιριακών εγκαταστάσεων 
Πυροσβεστικών Υπηρεσιών. 

η. Η αξιολόγηση και η εκτίμηση της ανάγκης προμήθει¬ 
ας ή μη των αιτουμένων από τις Πυροσβεστικές Υπηρε¬ 
σίες ειδών και αμοιβής τεχνιτών για θέματα αρμοδιότη¬ 
τας του Τμήματος και η εισήγηση για έκδοση εγκριτικών 
αποφάσεων από τη Διεύθυνση Οικονομικών. 

θ. Η τήρηση των τίτλων κυριότητας των ακινήτων του 
Σώματος και των βιβλίων Μητρώου των Οικημάτων των 
Πυροσβεστικών Υπηρεσιών. 

ι. Η μέριμνα για τη σύνδεση των απαραίτητων για τη 
λειτουργία των Πυροσβεστικών Υπηρεσιών, παροχών 
από τις αρμόδιες Υπηρεσίες και Οργανισμούς και ο 
έλεγχος των σχετικών λογαριασμών κατανάλωσης. 

ια. Ο έλεγχος και η συνεχής μέριμνα για τη σωστή 
και αποδοτική λειτουργία του Συνεργείου Συντήρησης 
Κτιρίων που λειτουργεί κάτω από την επίβλεψη και 
ευθύνη του Τμήματος. 

ιβ. Η φροντίδα για τον εξοπλισμό των Πυροσβεστικών 
Υπηρεσιών με τα απαραίτητα έπιπλα και είδη εξοπλι¬ 
σμού γραφείων και κέντρων ψυχαγωγίας. 

ΤΜΗΜΑ 4ο ΕΙΔΙΚΟΥ ΠΥΡΟΣΒΕΣΤΙΚΟΥ ΕΞΟΠΛΙΣΜΟΥ 
α. Ο προσδιορισμός των αναγκών των Υπηρεσιών του 
Σώματος σε ατομικά προστατευτικά μέσα (συσκευές, 
στολές κ.λπ.) οι εισηγήσεις και η φροντίδα για την προ¬ 
μήθεια και την κατανομή τους στις Υπηρεσίες. 

β. Η παρακολούθηση του κάθε είδους προστατευτικού 
υλικού και φροντίδα για την επισκευή, συντήρηση και 
τη λήψη κάθε μέτρου για την εξασφάλιση της αξιοπι¬ 
στίας του. 

γ. Η τήρηση των απαραίτητων βιβλίων και του μη¬ 
τρώου των προστατευτικών μέσων και υλικών και η 
φροντίδα για την έκδοση οδηγιών χρήσης τους. 

δ. Η φροντίδα για τη συγκρότηση και λειτουργία ειδι¬ 
κού συνεργείου συντήρησης και επισκευής των ατομικών 
προστατευτικών υλικών και μέσων καθώς και πλήρωσης 
των συσκευών και των πυροσβεστήρων. 

ε. Η παρακολούθηση των εξελίξεων στις Πυροσβεστι¬ 
κές Υπηρεσίες άλλων χωρών, καθώς και των επιμέρους 
αναγκών των Υπηρεσιών του Πυροσβεστικού Σώματος, 
στον τομέα του προστατευτικού πυροσβεστικού εξο¬ 
πλισμού και η εισήγηση για την εφαρμογή τους και στο 
Πυροσβεστικό Σώμα. 

Άρθρο 25 

Διάρθρωση - Αρμοδιότητες 
της Διεύθυνσης Οικονομικών 

1. Η Διεύθυνση Οικονομικών διαρθρώνεται στα ακό¬ 
λουθα Τμήματα: 

α. Τμήμα Ιο Προϋπολογισμού και αποδοχών, 
β. Τμήμα 2ο Συντάξεων - Ειδικών Λογαριασμών και 
προελέγχου δαπανών. 

γ. Τμήμα 3ο Λογιστικό - Εκτέλεσης προϋπολογι¬ 
σμού. 


δ. Τμήμα 4ο Προμηθειών, 
ε. Τμήμα 5ο Διοικητικής Μέριμνας και Υλικού, 
στ. Τμήμα 6ο Μισθολογίου και ελέγχου δαπανών Πυ¬ 
ροσβεστών Εποχικής Απασχόλησης. 

ζ. Τμήμα 7ο Κοινοτικών Προγραμμάτων - Συγχρημα- 
τοδοτούμενω ν Έργων. 

2. Η Διεύθυνση VIII Οικονομικών έχει τις ακόλουθες 
αρμοδιότητες που κατανέμονται μεταξύ των Τμημάτων 
της ως εξής: 

ΤΜΗΜΑ Ιο ΠΡΟΫΠΟΛΟΓΙΣΜΟΥ ΚΑΙ ΑΠΟΔΟΧΩΝ 
α. Η σύνταξη του προϋπολογισμού δαπανών και του 
προϋπολογισμού του προγράμματος δημοσίων επενδύ¬ 
σεων του Σώματος. 

β. Η φροντίδα για τις απαραίτητες μεταβολές του 
προϋπολογισμού και η σύνταξη και αποστολή των μη¬ 
νιαίων προβλέψεων και απολογιστικών στοιχείων στην 
Υπηρεσία Εντελλομένων Εξόδων. 

γ. Η σύνταξη εκθέσεων οικονομικής επιβάρυνσης σε 
σχέδια νόμων, Προεδρικών διαταγμάτων και Υπουργικών 
Αποφάσεων 

δ. Η παρακολούθηση των πιστώσεων για αποδοχές, 
αποζημιώσεις και κάθε είδους αμοιβές του πυροσβε¬ 
στικού προσωπικού. 

ε. Η παρακολούθηση και εφαρμογή των διατάξεων 
περί μισθολογίου του Πυροσβεστικού προσωπικού και 
η έκδοση των σχετικών εγκυκλίων και διαταγών ενη¬ 
μέρωσης αυτού. 

στ. Η σύνταξη και αποστολή προς τα Διοικητικά Δι¬ 
καστήρια εκθέσεων απόψεων της Διοίκησης στις περι¬ 
πτώσεις άσκησης ενδίκων βοηθημάτων και μέσων στρε¬ 
φόμενα κατά του Υπουργού Δημόσιας Τάξης ή άλλων 
οργάνων του Σώματος για οικονομικά θέματα. 

ΤΜΗΜΑ 2ο ΣΥΝΤΑΞΕΩΝ- ΕΙΔΙΚΩΝ ΛΟΓΑΡΙΑΣΜΩΝ ΚΑΙ 
ΠΡΟΕΛΕΓΧΟΥ ΔΑΠΑΝΩΝ 

α. Ο χειρισμός των συνταξιοδοτικών υποθέσεων του 
πυροσβεστικού προσωπικού. 

β. Ο χειρισμός θεμάτων αναγνώρισης προϋπηρεσίας 
του πυροσβεστικού προσωπικού. 

γ. Ο χειρισμός θεμάτων που έχουν σχέση με τις εκτός 
έδρας αποζημιώσεις του προσωπικού, αποζημιώσεις 
μελών Συμβουλίων και Επιτροπών και τα επιμίσθια των 
καθηγητών. 

δ. Η παρακολούθηση και ο έλεγχος των ειδικών λο¬ 
γαριασμών Πυροσβεστικού Σώματος. 

ε. Ο χειρισμός θεμάτων σχετικών με μισθώματα ακι¬ 
νήτων, με λογαριασμούς ΕΥΔΑΠ, ΔΕΗ και ΟΤΕ και η δι¬ 
αβίβαση των σχετικών δικαιολογητικών στο Ελεγκτήριο 
Δαπανών για έλεγχο. 

στ. Η μέριμνα για την εφαρμογή των δικαστικών απο¬ 
φάσεων που αφορούν τροχαία ατυχήματα και λοιπές 
αποζημιώσεις εκτός αυτών που αφορούν αποδοχές και 
η έκδοση καταλογιστικών αποφάσεων για οφειλές. 

ζ. Ο προέλεγχος και η αναγνώριση των δαπανών του 
Σώματος. 

η. Η παρακολούθηση της ασφαλιστικής νομοθεσίας 
και ο έλεγχος των προβλεπομένων από το νόμο δικαι- 
ολογητικών των επιβαρύνσεων του Ε.Τ.Υ.Π.Σ. 

ΤΜΗΜΑ 3ο ΛΟΓΙΣΤΙΚΟ-ΕΚΤΕΛΕΣΗΣ ΠΡΟΫΠΟΛΟΓΙ¬ 
ΣΜΟΥ 

α. Η τήρηση των απαραίτητων λογιστικών βιβλίων 
και οι εργασίες που αφορούν την εκτέλεση του Προ¬ 
ϋπολογισμού. 

β. Ο χειρισμός θεμάτων αναλήψεων, ανακλήσεων, ανα¬ 
μορφώσεων και μεταβιβάσεων διαταγών. 

γ. Ο χειρισμός της παγίας προκαταβολής του Πυρο¬ 
σβεστικού Σώματος. 

δ. Ο ορισμός των ταμειακών επιτροπών, των εκκαθα¬ 
ριστούν αποδοχών και ενοικίων. 

ε. Ο χειρισμός των θεμάτων προμήθειας ειδών εκτός 
εκείνων που για την προμήθεια τους απαιτείται κλειστός 
ή ανοικτός μειοδοτικός διαγωνισμός. 

στ. Η έκδοση αποφάσεων παγίων και κατ’ αποκοπή 
χορηγημάτων. 

ζ. Η διάθεση και έγκριση των απαιτούμενων χρημα¬ 
τικών ποσών για καύσιμα κίνησης των οχημάτων και 
μέσων των Υπηρεσιών του Σώματος. 

η. Ο έλεγχος του ισοζυγίου ταμείου της Διαχείρισης 
Χρηματικού. 

ΤΜΗΜΑ 4ο ΠΡΟΜΗΘΕΙΩΝ 

α. Η μέριμνα σύνταξης, έγκρισης, αναμόρφωσης και εκτέ¬ 
λεσης του προγράμματος προμηθειών του Σώματος. 

β. Η αξιοποίηση των τεχνικών προδιαγραφών που 
έχουν συνταχθεί από το αρμόδιο Τμήμα του Αρχηγείου 
για τα υλικά και μέσα που προμηθεύεται το Σώμα. 

γ. Η πρόταση για τον ορισμό των Αξιωματικών του 
Σώματος στις επιτροπές προμηθειών και τα λοιπά σχε¬ 
τικά συλλογικά. 

δ. Η τήρηση των νόμιμων διαδικασιών και η εκτέλεση 
των απαραίτητων εργασιών για την προμήθεια των ει¬ 
δών και υλικών του Σώματος. 

ε. Η φροντίδα για τον ορισμό των επιτροπών προ¬ 
μηθειών, σχετικών ομάδων εργασίας και παραλαβής 
υλικών και η σύναψη των συμβάσεων για τις προμήθειες 
και διεκπεραίωση των σχετικών δικαιολογητικών. 

στ. Η μέριμνα για τον εκτελωνισμό των προμηθευο- 
μένων από το εξωτερικό μέσων και υλικών. 

ζ. Ο χειρισμός κάθε άλλου θέματος σχετικά με τις 
προμήθειες που προβλέπεται από τις ισχύουσες περί 
κρατικών προμηθειών. 

ΤΜΗΜΑ 5ο ΔΙΟΙΚΗΤΙΚΗΣ ΜΕΡΙΜΝΑΣ ΚΑΙ ΥΛΙΚΟΥ 
α. Η μέριμνα για την αναγνώριση, κωδικοποίηση, μη¬ 
χανογράφηση και παρακολούθηση του πάσης φύσεως 
υλικού του Πυροσβεστικού Σώματος. 

β. Οι σχετικές εργασίες και ενέργειες για την έγγραφο 
- διαγραφή, εκποίηση και παράδοση του υλικού καθώς 
και η χορήγηση και παρακολούθηση των σχετικών τρι- 
πλοτύπων αποδείξεων. 

γ. Ο ορισμός και η αντικατάσταση των υπολόγων 
διαχειριστών υλικού των Υπηρεσιών του Σώματος. 

δ. Ο έλεγχος των βιβλίων των διαχειρίσεων υλικού 
των Υπηρεσιών και η αποστολή τους στο Ελεγκτικό 
Συνέδριο για τον απαραίτητο κατασταλτικό έλεγχο. 

ε. Η χορήγηση αποζημιώσεων σε περιπτώσεις κατα¬ 
στροφής ατομικών ειδών κατά την εκτέλεση του καθή¬ 
κοντος καθώς και ο καταλογισμός αξίας δημοσίου υλικού 
σε βάρος των υπαιτίων απώλειας, ή αναίτιας φθοράς. 

στ. Η μέριμνα για την αποδοχή ή μη των γενομένων 
δωρεών προς το Πυροσβεστικό Σώμα. 

ζ. Ο καθορισμός των ατομικών ειδών του πυροσβεστι¬ 
κού προσωπικού, καθώς και των πυροσβεστών εποχικής 
απασχόλησης και η διάρκεια χρήσης αυτών, καθώς και 
ενέργειες για τη χορήγησή τους. 

ΤΜΗΜΑ 6ο ΜΙΣΘΟΛΟΓΙΟΥ ΚΑΙ ΕΛΕΓΧΟΥ ΔΑΠΑΝΩΝ ΠΥ¬ 
ΡΟΣΒΕΣΤΩΝ ΕΠΟΧΙΚΗΣ ΑΠΑΣΧΟΛΗΣΗΣ 
α. Πραγματοποίηση δειγματοληπτικού ελέγχου όλων 


των δικαιολογητικών πρόσληψης Πυροσβεστών Εποχικής 
Απασχόλησης και διαβίβαση αυτών στην Υπηρεσία Δη¬ 
μοσιονομικού Ελέγχου/Υπουργείου Δημόσιας Τάξης. 

β. Παρακολούθηση υπηρεσιακών μεταβολών (ασθέ¬ 
νειες, αποχή από την εργασία, μισθολογικά κλιμάκια) 
Πυροσβεστών Εποχικής Απασχόλησης και έγκαιρη κα- 
ταχώρησή τους στο σύστημα για την έκδοση μισθο¬ 
λογίου. 

γ. Έλεγχος των καθοριζομένων από τις εκάστοτε 
Υπουργικές Αποφάσεις ορίων υπερωριών, νυχτερινών 
και εκτός έδρας μετακινήσεων των Πυροσβεστών Εποχι¬ 
κής Απασχόλησης, καταχώρηση αυτών στο σύστημα και 
έγκαιρη αποστολή των απαιτούμενων δικαιολογητικών 
τα οποία συνοδεύουν τις καταστάσεις για την έκδοση 
χρηματικών ενταλμάτων. 

δ. Έλεγχος των δαπανών και παρακολούθηση των 
αντίστοιχων Κωδικών Εξόδων (ΚΑΕ). 

στ. Έλεγχος αναφορικά με την έγκαιρη και ορθή κα¬ 
ταβολή των ασφαλιστικών εισφορών των Πυροσβεστών 
Εποχικής Απασχόλησης και σύνταξη και κατάθεση Ανα¬ 
λυτικής Περιοδικής Δήλωσης στο Ι.Κ.Α. 

ζ. Έλεγχος και προώθηση των δικαιολογητικών στην 
Υπηρεσία Δημοσιονομικού Ελέγχου του Υπουργείου Δη¬ 
μόσιας Τ άξης για την έκδοση χρηματικών Ενταλμάτων. 

η.Έκδοση διευκρινιστικών διαταγών σχετικά με οικο¬ 
νομικά και διαδικαστικά θέματα. 

θ. Επίλυση προβλημάτων που προκύπτουν κατά τη 
διαδικασία καταβολής των αποδοχών των Πυροσβεστών 
Εποχικής Απασχόλησης και ενημέρωση των υπηρεσιών 
για την ισχύουσα νομοθεσία. 

ι. Εκπαίδευση των πυροσβεστικών υπαλλήλων που 
προορίζονται να στελεχώσουν τα τμήματα Πυροσβε¬ 
στών Εποχικής Απασχόλησης που λειτουργούν σε κάθε 
Περιφερειακή Διοίκηση Πυροσβεστικών Υπηρεσιών και 
πραγματοποίηση εκπαιδευτικών σεμιναρίων. 

ια. Η σύνταξη και αποστολή προς τα Διοικητικά Δι¬ 
καστήρια εκθέσεων απόψεων της Διοίκησης στις περι¬ 
πτώσεις άσκησης ενδίκων βοηθημάτων και μέσων στρε¬ 
φόμενα κατά του Υπουργού Δημόσιας Τάξης ή άλλων 
οργάνων του Σώματος για οικονομικά θέματα. 

ΤΜΗΜΑ 7ο ΚΟΙΝΟΤΙΚΩΝ ΠΡΟΓΡΑΜΜΑΤΩΝ - ΣΥΓΧΡΗ- 
ΜΑΤΟΔΟΤΟΥΜΕΝΩΝ ΕΡΓΩΝ 
α. Η διερεύνηση της δυνατότητας χρηματοδότησης 
με Ευρωπαϊκούς πόρους, έργων προμήθειας αγαθών, 
κτιριακών υποδομών και παροχής υπηρεσιών. 

β. Ο έλεγχος εφαρμογής των όρων, προϋποθέσεων 
και κανονισμών χρηματοδότησης έργων που συγχρη- 
ματοδοτούνται από την Ευρωπαϊκή Ένωση. 

γ. Η συλλογή προτάσεων έργων του Πυροσβεστικού 
Σώματος, η επεξεργασία και αξιολόγηση της τεχνικοοι- 
κονομικής ωριμότητας, σκοπιμότητας και επιλεξιμότητά 
τους, για συγχρηματοδότηση με πόρους των ταμείων 
της Ευρωπαϊκής Ένωσης. 

δ. Η κατάρτιση, υποβολή και υποστήριξη τεκμηριωμέ¬ 
νων προτάσεων στις αρμόδιες αρχές για συμμετοχή του 
Πυροσβεστικού Σώματος σε προγράμματα, ενέργειες, 
δραστηριότητες, πρωτοβουλίες που χρηματοδοτούνται 
από την Ευρωπαϊκή Ένωση. 

ε. Ο χειρισμός θεμάτων ένταξης, διαχείρισης, παρα¬ 
κολούθησης υλοποίησης φυσικού και οικονομικού αντι¬ 
κειμένου των έργων του Πυροσβεστικού Σώματος που 
συνδέονται με οικονομική ενίσχυση από την Ευρωπαϊκή 
Ένωση. 

στ. Ο χειρισμός θεμάτων κατάρτισης και παρακολού¬ 
θησης έργων που υλοποιούνται με σύμπραξη Δημόσιου 
και Ιδιωτικού τομέα (Σ.Δ.Ι.Τ). 

ζ. Ο χειρισμός θεμάτων σχετικών με την ένταξη επι¬ 
δείξεων του Σώματος σε κοινοτικά προγράμματα και 
η ευθύνη παρακολούθησης και εκτέλεσης αυτών σε 
συνεργασία με τις συναρμόδιες Διευθύνσεις του Αρ¬ 
χηγείου και άλλους εμπλεκόμενους φορείς. 

Άρθρο 26 

Πυροσβεστικό Μουσείο 

1. Το προβλεπόμενο από τις διατάξεις του άρθρου 2 
του π.δ. 346/1992 (Α' 169) Πυροσβεστικό Μουσείο, δεν 
έχει διοικητική ή άλλη αυτονομία, λειτουργεί στο πλαίσιο 
του Αρχηγείου Πυροσβεστικού Σώματος, υπάγεται απ’ 
ευθείας σε αυτό και ελέγχεται και εποπτεύεται από τον 
Προϊστάμενο Επιτελείου του Αρχηγείου, δια του Τμή¬ 
ματος Δημοσίων Σχέσεων, της Διεύθυνσης Οργάνωσης 

- Νομοθεσίας. Ειδικά το Ειδικό Ιστορικό Πυροσβεστικό 
Αρχείο εποπτεύεται και από τα Γενικά Αρχεία του Κρά¬ 
τους σύμφωνα με τις εκάστοτε ισχύουσες διατάξεις. Το 
Μουσείο έχει μερική διαχείριση υλικού, η οποία υπάγεται 
στο γραφείο της Διαχείρισης Υλικού του Αρχηγείου. 

2. Οργανα του Πυροσβεστικού Μουσείου αποτελούν: 
α. Ο Προϊστάμενος του Μουσείου και 

β. Η Επιστημονική Επιτροπή. 

3. Προϊστάμενος του Μουσείου και των Τμημάτων του, 
ορίζονται Αξιωματικοί που υπηρετούν στο Αρχηγείο με 
διαταγή του Προϊσταμένου Επιτελείου του Αρχηγείου, 
ύστερα από έγκριση του Αρχηγού. Κατά τον ίδιο τρόπο 
ορίζεται και το λοιπό πυροσβεστικό προσωπικό που 
υπηρετεί στο Μουσείο και προέρχεται από τη δύναμη 
του Αρχηγείου. 

4. Η Επιστημονική Επιτροπή συγκροτείται με απόφα¬ 
ση του Αρχηγού και απαρτίζεται από τον Προϊστάμε¬ 
νο Επιτελείου του Αρχηγείου, ως Πρόεδρο, τον Προϊ¬ 
στάμενο του Β' Κλάδου, τους Διευθυντές Οργάνωσης 

- Νομοθεσίας και Οικονομικών του Αρχηγείου και τον 
Προϊστάμενο του Μουσείου, ως μέλη. 

5. Το Πυροσβεστικό Μουσείο διαρθρώνεται στα εξής 
Τμήματα: 

α. Μουσείου. 

β. Ειδικού Ιστορικού Πυροσβεστικού Αρχείου, 
γ. Ειδικής Πυροσβεστικής Βιβλιοθήκης, 
δ. Γραμματείας. 

6. Το Πυροσβεστικό Μουσείο έχει τις ακόλουθες αρ¬ 
μοδιότητες: 

α. Η κατάρτιση και ο εμπλουτισμός των προς έκθεση 
συλλογών, κειμηλίων, μέσων μηχανολογικού και υλικο- 
τεχνικού εξοπλισμού, καθώς και άλλων αντικειμένων 
ιστορικής αξίας. 

β. Η οργάνωση εκδηλώσεων, διαλέξεων, τελετών, προ¬ 
βολών, εκδόσεων παντός είδους κειμένων ιστορικού πυ¬ 
ροσβεστικού ενδιαφέροντος, διαγωνισμών πολιτιστικής 
και καλλιτεχνικής φύσης για θέματα συνδεδεμένα με 
την προώθηση των σκοπών του. 

γ. Η μελέτη, οργάνωση και τεκμηρίωση της πυρο¬ 
σβεστικής ιστορίας καθώς και η αναζήτηση, ανεύρεση, 
διαφύλαξη και προβολή ιστορικών κειμηλίων, 
δ. Η καλλιέργεια πνεύματος αγάπης και σεβασμού 

για την ιστορία του Πυροσβεστικού Σώματος και την 
προτροπή για τη μελέτη του σε όσο δυνατόν ευρύτερο 
κύκλο ατόμων. 

ε. Η οργάνωση και λειτουργία Ειδικού Ιστορικού Αρχεί¬ 
ου και Πυροσβεστικής Βιβλιοθήκης και Πινακοθήκης. 

ΚΕΦΑΛΑΙΟ Δ' 

ΛΟΙΠΕΣ ΡΥΘΜΙΣΕΙΣ 

Αρθρο 27 

Εκτέλεση μάχιμης υπηρεσίας 

Το πυροσβεστικό προσωπικό του Αρχηγείου, πέραν 
των καθηκόντων του σε αυτό, εκτελεί και μάχιμη υπη¬ 
ρεσία, σύμφωνα με το άρθρο 19 παρ. 4 του π.δ. 210/1992 
(Α' 99), καθώς και άλλα επιχειρησιακά καθήκοντα που 
προβλέπονται από Αποφάσεις του Υπουργού Δημόσιας 
Τάξης και σχετικές διαταγές του Αρχηγείου. 

Άρθρο 28 

Επιφυλακή ετοιμότητας προσωπικού 

1. Το πυροσβεστικό προσωπικό που υπηρετεί στο Αρ¬ 
χηγείο, στις υπαγόμενες σε αυτό Ειδικές Υπηρεσίες 
καθώς και στο Επικουρικό Ταμείο Υπαλλήλων Πυρο¬ 
σβεστικού Σώματος και στο Ταμείο Αρωγής Υπαλλήλων 
Πυροσβεστικού Σώματος, μπορεί να τίθεται σε επιφυ¬ 
λακή ετοιμότητας, καθ’ όλη τη διάρκεια του έτους ή 
μόνον κατά την αντιπυρική περίοδο, με έγκριση του 
Αρχηγού Πυροσβεστικού Σώματος, ύστερα από πρόταση 
του Προϊσταμένου Επιτελείου του Αρχηγείου, και να κα¬ 
λείται στην Υπηρεσία προκειμένου να αντιμετωπίζονται 
σοβαρά συμβάντα. 

2. Η υπηρεσία αυτή περιλαμβάνεται στις προβλεπό- 
μενες από την παρ. 3 του άρθρου 22 του π.δ. 210/1992 
(Α' 99) εσωτερικές υπηρεσίες και χορηγείται στους 
οριζόμενους σε αυτή, ανάλογος χρόνος ανάπαυσης, 
όταν καλείται για τη συμμετοχή του σε πυροσβεστική 
επιχείρηση. 

Άρθρο 29 

Μεταβατικές - Καταργούμενες Διατάξεις 

1. Μέχρι τη στελέχωση του Αρχηγείου με τα προβλε- 
πόμενα από την απόφαση αυτή όργανα, εξακολουθεί 
να λειτουργεί με τη διάρθρωση και τα όργανα που 
προβλέπονται από την υπ’ αριθμ. 33538 Φ.100.2/20.9.1994 
Απόφαση Υπουργού Δημόσιας Τάξης «Εσωτερική διάρ¬ 
θρωση και λειτουργία του Αρχηγείου Πυροσβεστικού 
Σώματος και αρμοδιότητες των οργάνων αυτού» (Β'762), 
όπως ισχύει σήμερα. 

2. Από την έναρξη ισχύος της παρούσας, η ανωτέρω 
Απόφαση καταργείται. 

Αρθρο 30 
Έναρξη ισχύος 

Η έναρξη ισχύος της παρούσας απόφασης αρχίζει από 
τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2006 

Ο ΥΠΟΥΡΓΟΣ 

ΒΥΡΩΝ ΠΟΛΥΔΩΡΑΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

